CELEX: 32022R0095
Language: el
Date: 2022-01-24 00:00:00
Title: Εκτελεστικός κανονισμός (ΕΕ) 2022/95 της Επιτροπής της 24ης Ιανουαρίου 2022 για την επιβολή οριστικού δασμού αντιντάμπινγκ στις εισαγωγές ορισμένων εξαρτημάτων σωληνώσεων, από σίδηρο ή χάλυβα, καταγωγής Λαϊκής Δημοκρατίας της Κίνας, όπως επεκτάθηκε στις εισαγωγές ορισμένων εξαρτημάτων σωληνώσεων, από σίδηρο ή χάλυβα, που αποστέλλονται από την Ταϊβάν, την Ινδονησία, τη Σρι Λάνκα και τις Φιλιππίνες, είτε δηλώνονται ως καταγωγής αυτών των χωρών είτε όχι, έπειτα από επανεξέταση ενόψει της λήξης ισχύος των μέτρων σύμφωνα με το άρθρο 11 παράγραφος 2 του κανονισμού (ΕΕ) 2016/1036 του Ευρωπαϊκού Κοινοβουλίου και του Συμβουλίου

25.1.2022   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 16/36
               
            
         ΕΚΤΕΛΕΣΤΙΚΟΣ ΚΑΝΟΝΙΣΜΟΣ (ΕΕ) 2022/95 ΤΗΣ ΕΠΙΤΡΟΠΗΣ
         της 24ης Ιανουαρίου 2022
         για την επιβολή οριστικού δασμού αντιντάμπινγκ στις εισαγωγές ορισμένων εξαρτημάτων σωληνώσεων, από σίδηρο ή χάλυβα, καταγωγής Λαϊκής Δημοκρατίας της Κίνας, όπως επεκτάθηκε στις εισαγωγές ορισμένων εξαρτημάτων σωληνώσεων, από σίδηρο ή χάλυβα, που αποστέλλονται από την Ταϊβάν, την Ινδονησία, τη Σρι Λάνκα και τις Φιλιππίνες, είτε δηλώνονται ως καταγωγής αυτών των χωρών είτε όχι, έπειτα από επανεξέταση ενόψει της λήξης ισχύος των μέτρων σύμφωνα με το άρθρο 11 παράγραφος 2 του κανονισμού (ΕΕ) 2016/1036 του Ευρωπαϊκού Κοινοβουλίου και του Συμβουλίου
         Η ΕΥΡΩΠΑΪΚΗ ΕΠΙΤΡΟΠΗ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης,
         Έχοντας υπόψη τον κανονισμό (ΕΕ) 2016/1036 του Ευρωπαϊκού Κοινοβουλίου και του Συμβουλίου, της 8ης Ιουνίου 2016, για την άμυνα κατά των εισαγωγών που αποτελούν αντικείμενο ντάμπινγκ εκ μέρους χωρών μη μελών της Ευρωπαϊκής Ένωσης (1) (στο εξής: βασικός κανονισμός), και ιδίως το άρθρο 11 παράγραφος 2,
         Εκτιμώντας τα ακόλουθα:
         1.   ΔΙΑΔΙΚΑΣΙΑ
         
         1.1.   Ισχύοντα μέτρα
         
         
                     (1)
                  
                  
                     Μέτρα αντιντάμπινγκ στις εισαγωγές ορισμένων εξαρτημάτων σωληνώσεων (στο εξής: «ΕΣ» ή «υπό εξέταση προϊόν») καταγωγής Λαϊκής Δημοκρατίας της Κίνας (στο εξής: «οικεία χώρα» ή «Κίνα») και Ταϊλάνδης επιβλήθηκαν αρχικά με τον κανονισμό (ΕΚ) αριθ. 584/96 του Συμβουλίου (2) (στο εξής: αρχικά μέτρα).
                  
               
                     (2)
                  
                  
                     Σύμφωνα με το άρθρο 13 παράγραφος 3 του βασικού κανονισμού, τα αρχικά μέτρα επεκτάθηκαν στις εισαγωγές που αποστέλλονται από την Ταϊβάν, την Ινδονησία, τη Σρι Λάνκα και τις Φιλιππίνες, είτε δηλώνονται αντιστοίχως ως καταγωγής Ταϊβάν, Ινδονησίας, Σρι Λάνκα ή Φιλιππινών είτε όχι, με τους κανονισμούς (ΕΚ) αριθ. 964/2003 (3), (ΕΚ) αριθ. 2052/2004 (4), (ΕΚ) αριθ. 2053/2004 (5) και (ΕΚ) αριθ. 655/2006 (6) του Συμβουλίου.
                  
               
                     (3)
                  
                  
                     Τα μέτρα που ισχύουν επί του παρόντος είναι οι οριστικοί δασμοί αντιντάμπινγκ που επιβλήθηκαν με τον εκτελεστικό κανονισμό (ΕΕ) 2015/1934 της Επιτροπής (7)για την επιβολή οριστικού δασμού αντιντάμπινγκ στις εισαγωγές ορισμένων εξαρτημάτων σωληνώσεων από σίδηρο ή χάλυβα καταγωγής Λαϊκής Δημοκρατίας της Κίνας κατόπιν επανεξέτασης ενόψει της λήξης ισχύος των μέτρων σύμφωνα με το άρθρο 11 παράγραφος 2 του βασικού κανονισμού .
                  
               1.2.   Ισχύοντα μέτρα όσον αφορά άλλες τρίτες χώρες
         
         
                     (4)
                  
                  
                     Επί του παρόντος ισχύουν μέτρα αντιντάμπινγκ για τις εισαγωγές ορισμένων εξαρτημάτων σωληνώσεων καταγωγής Ρωσικής Ομοσπονδίας, Δημοκρατίας της Κορέας και Μαλαισίας (8).
                  
               1.3.   Αίτηση επανεξέτασης ενόψει της λήξης ισχύος των μέτρων και έναρξη διαδικασίας
         
         
                     (5)
                  
                  
                     Μετά τη δημοσίευση ανακοίνωσης για την επικείμενη λήξη (9) των ισχυόντων μέτρων αντιντάμπινγκ που εφαρμόζονται στις εισαγωγές ορισμένων εξαρτημάτων σωληνώσεων, από σίδηρο ή χάλυβα (στο εξής: ΕΣ), καταγωγής Λαϊκής Δημοκρατίας της Κίνας (στο εξής: «ΛΔΚ», «Κίνα» ή «οικεία χώρα»), η Επιτροπή έλαβε αίτηση επανεξέτασης δυνάμει του άρθρου 11 παράγραφος 2 του βασικού κανονισμού (στο εξής: αίτηση).
                  
               
                     (6)
                  
                  
                     Η αίτηση υποβλήθηκε στις 25 Ιουνίου 2020 από την Defence Committee of the Steel Butt-Welding Fittings Industry (Επιτροπή άμυνας του κλάδου παραγωγής εξαρτημάτων που χρησιμοποιούνται για συγκόλληση κατ’ άκρον από χάλυβα) της Ευρωπαϊκής Ένωσης (στο εξής: αιτούσα), εξ ονόματος των παραγωγών που αντιπροσωπεύουν πάνω από το 60 % της συνολικής ενωσιακής παραγωγής ΕΣ.
                  
               
                     (7)
                  
                  
                     Η αίτηση βασίζεται στο επιχείρημα ότι η λήξη ισχύος των μέτρων θα έχει ως πιθανό αποτέλεσμα τη συνέχιση ή την επανάληψη του ντάμπινγκ και της ζημίας για τον ενωσιακό κλάδο παραγωγής.
                  
               
                     (8)
                  
                  
                     Η Επιτροπή, αφού ζήτησε τη γνώμη της επιτροπής που συστάθηκε με το άρθρο 15 παράγραφος 1 του βασικού κανονισμού και αφού έκρινε ότι υπάρχουν επαρκή αποδεικτικά στοιχεία για την έναρξη επανεξέτασης ενόψει της λήξης ισχύος των μέτρων, κίνησε στις 27 Οκτωβρίου 2020 επανεξέταση ενόψει της λήξης ισχύος των μέτρων όσον αφορά τις εισαγωγές ΕΣ καταγωγής ΛΔΚ βάσει του άρθρου 11 παράγραφος 2 του βασικού κανονισμού. Η Επιτροπή δημοσίευσε ανακοίνωση για την έναρξη της διαδικασίας στην Επίσημη Εφημερίδα της Ευρωπαϊκής Ένωσης (10) (στο εξής: ανακοίνωση για την έναρξη της διαδικασίας).
                  
               1.4.   Ενδιαφερόμενα μέρη
         
         
                     (9)
                  
                  
                     Στην ανακοίνωση για την έναρξη της διαδικασίας, η Επιτροπή κάλεσε τα ενδιαφερόμενα μέρη να επικοινωνήσουν μαζί της για να συμμετάσχουν στην έρευνα. Επιπλέον, η Επιτροπή πληροφόρησε ειδικά την αιτούσα, άλλους γνωστούς ενωσιακούς παραγωγούς, τους παραγωγούς στη ΛΔΚ, τους εισαγωγείς και τους χρήστες στην Ένωση που είναι γνωστό ότι ενδιαφέρονται, καθώς και τις αρχές της Κίνας, σχετικά με την έναρξη της επανεξέτασης ενόψει της λήξης ισχύος των μέτρων και τους κάλεσε να συμμετάσχουν.
                  
               
                     (10)
                  
                  
                     Όλα τα ενδιαφερόμενα μέρη είχαν την ευκαιρία να υποβάλουν τις παρατηρήσεις τους σχετικά με την έναρξη της επανεξέτασης ενόψει της λήξης ισχύος των μέτρων και να ζητήσουν ακρόαση από την Επιτροπή και/ή από τον σύμβουλο ακροάσεων σε διαδικασίες εμπορικών προσφυγών.
                  
               1.5.   Δειγματοληψία
         
         
                     (11)
                  
                  
                     Στην ανακοίνωση για την έναρξη της διαδικασίας, η Επιτροπή ανέφερε ότι υπήρχε το ενδεχόμενο να προβεί σε δειγματοληψία των ενδιαφερόμενων μερών, σύμφωνα με το άρθρο 17 του βασικού κανονισμού.
                  
               1.5.1.   Δειγματοληψία ενωσιακών παραγωγών
         
         
                     (12)
                  
                  
                     Στην ανακοίνωσή της για την έναρξη της διαδικασίας η Επιτροπή δήλωσε ότι είχε επιλέξει προσωρινά ένα δείγμα ενωσιακών παραγωγών. Σύμφωνα με το άρθρο 17 παράγραφος 1 του βασικού κανονισμού, η Επιτροπή επέλεξε το δείγμα με βάση τον μεγαλύτερο αντιπροσωπευτικό όγκο πωλήσεων και παραγωγής στην Ένωση για τον οποίο θα μπορούσε λογικά να διεξαχθεί έρευνα εντός του διαθέσιμου χρόνου, διασφαλίζοντας επίσης τη γεωγραφική αντιπροσωπευτικότητα. Το δείγμα αυτό περιλάμβανε τρεις ενωσιακούς παραγωγούς. Οι ενωσιακοί παραγωγοί του δείγματος αντιπροσώπευαν το 56 % της εκτιμώμενης συνολικής παραγωγής στην Ένωση και το 49 % του εκτιμώμενου συνολικού όγκου πωλήσεων σε μη συνδεδεμένους πελάτες στην Ένωση κατά την περίοδο της έρευνας επανεξέτασης. Η Επιτροπή κάλεσε τα ενδιαφερόμενα μέρη να σχολιάσουν το προσωρινό δείγμα αλλά δεν έλαβε παρατηρήσεις. Κατά συνέπεια, επιβεβαιώθηκε το προσωρινό δείγμα και θεωρείται αντιπροσωπευτικό για τον ενωσιακό κλάδο παραγωγής.
                  
               1.5.2.   Δειγματοληψία των παραγωγών στην Κίνα
         
         
                     (13)
                  
                  
                     Για να μπορέσει η Επιτροπή να αποφασίσει κατά πόσον θα ήταν αναγκαία η δειγματοληψία όσον αφορά τους παραγωγούς στην οικεία χώρα, ζητήθηκε από τα εν λόγω μέρη να αναγγελθούν και να δώσουν στην Επιτροπή τις πληροφορίες που ζητήθηκαν στην ανακοίνωση για την έναρξη της διαδικασίας. Επιπλέον, η Επιτροπή ζήτησε από τη μόνιμη αποστολή της Κίνας στην Ένωση να ορίσει και/ή να έλθει σε επαφή με άλλους τυχόν παραγωγούς που, ενδεχομένως, θα ενδιαφέρονταν να συμμετάσχουν στην έρευνα. Ωστόσο, δεδομένου ότι αρχικά αναγγέλθηκε μόνο ένας παραγωγός-εξαγωγέας, δεν ήταν αναγκαία η δειγματοληψία. Επιπλέον, καθώς ο εν λόγω παραγωγός-εξαγωγέας αποφάσισε να αποσύρει τη συνεργασία του, τα συμπεράσματα σχετικά με τις εισαγωγές από τη ΛΔΚ βασίστηκαν στα διαθέσιμα στοιχεία σύμφωνα με το άρθρο 18 του βασικού κανονισμού.
                  
               1.6.   Δειγματοληψία μη συνδεδεμένων εισαγωγέων
         
         
                     (14)
                  
                  
                     Για να μπορέσει η Επιτροπή να αποφασίσει κατά πόσον ήταν αναγκαία η δειγματοληψία και, εφόσον ήταν αναγκαία, να επιλέξει ένα δείγμα, όλοι οι μη συνδεδεμένοι εισαγωγείς κλήθηκαν να συμμετάσχουν στη συγκεκριμένη έρευνα. Τα εν λόγω ενδιαφερόμενα μέρη κλήθηκαν να αναγγελθούν υποβάλλοντας στην Επιτροπή τις πληροφορίες σχετικά με τις εταιρείες τους που ζητούνταν στο παράρτημα I της ανακοίνωσης για την έναρξη της διαδικασίας. Αναγγέλθηκαν μόνο δύο εισαγωγείς. Κατά συνέπεια, η Επιτροπή αποφάσισε ότι δεν ήταν αναγκαίο να γίνει δειγματοληψία.
                  
               1.7.   Ερωτηματολόγια και επιτόπιες επαληθεύσεις
         
         
                     (15)
                  
                  
                     Η Επιτροπή απέστειλε στην κυβέρνηση της Κίνας (στο εξής: κινεζική κυβέρνηση) ερωτηματολόγιο σχετικά με την ύπαρξη σημαντικών στρεβλώσεων στη ΛΔΚ κατά την έννοια του άρθρου 2 παράγραφος 6α στοιχείο β) του βασικού κανονισμού.
                  
               
                     (16)
                  
                  
                     Τα ερωτηματολόγια για τους ενωσιακούς παραγωγούς του δείγματος, καθώς και για τους εισαγωγείς, τους χρήστες και τους παραγωγούς-εξαγωγείς διατέθηκαν ηλεκτρονικά (11) την ημέρα έναρξης της διαδικασίας.
                  
               
                     (17)
                  
                  
                     Η Επιτροπή έλαβε απαντήσεις στο ερωτηματολόγιο από τους τρεις ενωσιακούς παραγωγούς του δείγματος, την αιτούσα και δύο εισαγωγείς.
                  
               
                     (18)
                  
                  
                     Εξαιτίας της πανδημίας της νόσου COVID-19 και των μέτρων περιορισμού της κυκλοφορίας που έλαβαν τα διάφορα κράτη μέλη, η Επιτροπή δεν μπόρεσε να διενεργήσει επιτόπιες επαληθεύσεις σύμφωνα με το άρθρο 16 του βασικού κανονισμού. Αντ’ αυτού, η Επιτροπή διασταύρωσε εξ αποστάσεως όλες τις πληροφορίες που έκρινε απαραίτητες ώστε να προβεί σε προσδιορισμούς σύμφωνα με την ανακοίνωσή της σχετικά με τις επιπτώσεις της επιδημικής έξαρσης της νόσου COVID-19 στις έρευνες αντιντάμπινγκ και κατά των επιδοτήσεων (12). Η Επιτροπή διενήργησε διασταυρούμενους ελέγχους εξ αποστάσεως σε όλους τους ενωσιακούς παραγωγούς του δείγματος, δηλαδή:
                     
                                 —
                              
                              
                                 ERNE Fittings GmbH, Αυστρία
                              
                           
                                 —
                              
                              
                                 INTERFIT SA, Γαλλία
                              
                           
                                 —
                              
                              
                                 Virgilio CENA & Figli SpA, Ιταλία
                              
                           
               1.8.   Επακόλουθη διαδικασία
         
         
                     (19)
                  
                  
                     Στις 9 Νοεμβρίου 2021 η Επιτροπή κοινοποίησε τα ουσιώδη πραγματικά περιστατικά και το σκεπτικό βάσει των οποίων σκόπευε να διατηρήσει τους ισχύοντες δασμούς αντιντάμπινγκ. Σε όλα τα μέρη δόθηκε προθεσμία εντός της οποίας θα μπορούσαν να υποβάλουν παρατηρήσεις σχετικά με την κοινοποίηση.
                  
               
                     (20)
                  
                  
                     Η Επιτροπή δεν έλαβε παρατηρήσεις από κανένα από τα ενδιαφερόμενα μέρη.
                  
               1.9.   Περίοδος έρευνας επανεξέτασης και εξεταζόμενη περίοδος
         
         
                     (21)
                  
                  
                     Η έρευνα με αντικείμενο τη συνέχιση ή την επανάληψη του ντάμπινγκ κάλυψε την περίοδο από την 1η Ιουλίου 2019 έως τις 30 Ιουνίου 2020 (στο εξής: «περίοδος της έρευνας επανεξέτασης» ή «ΠΕΕ»). Η εξέταση των τάσεων που είναι σημαντικές για την εκτίμηση της πιθανότητας συνέχισης ή επανάληψης της ζημίας κάλυψε την περίοδο από την 1η Ιανουαρίου 2017 έως το τέλος της περιόδου της έρευνας επανεξέτασης (στο εξής: εξεταζόμενη περίοδος).
                  
               1.10.   Αποχώρηση του Ηνωμένου Βασιλείου από την Ένωση
         
         
                     (22)
                  
                  
                     Η διαδικασία για τη συγκεκριμένη υπόθεση ξεκίνησε στις 27 Οκτωβρίου 2020, δηλαδή κατά τη μεταβατική περίοδο που συμφωνήθηκε μεταξύ του Ηνωμένου Βασιλείου και της ΕΕ, στη διάρκεια της οποίας το Ηνωμένο Βασίλειο εξακολουθούσε να υπόκειται στο δίκαιο της Ένωσης. Η περίοδος αυτή έληξε στις 31 Δεκεμβρίου 2020. Κατά συνέπεια, από την 1η Ιανουαρίου 2021, οι εταιρείες και οι ενώσεις του Ηνωμένου Βασιλείου δεν λογίζονται πλέον ως ενδιαφερόμενα μέρη της παρούσας διαδικασίας.
                  
               
                     (23)
                  
                  
                     Με σημείωμα που πρόσθεσε στον φάκελο της υπόθεσης στις 18 Ιανουαρίου 2021, η Επιτροπή κάλεσε τους φορείς εκμετάλλευσης του Ηνωμένου Βασιλείου που θεωρούν ότι εξακολουθούν να αποτελούν ενδιαφερόμενα μέρη να επικοινωνήσουν μαζί της. Καμία εταιρεία δεν το έπραξε.
                  
               2.   ΥΠΟ ΕΠΑΝΕΞΕΤΑΣΗ ΠΡΟΪΟΝ ΚΑΙ ΟΜΟΕΙΔΕΣ ΠΡΟΪΟΝ
         
         2.1.   Υπό επανεξέταση προϊόν
         
         
                     (24)
                  
                  
                     Το υπό επανεξέταση προϊόν είναι το ίδιο με εκείνο της προηγούμενης επανεξέτασης ενόψει της λήξης ισχύος των μέτρων, δηλαδή ορισμένα εξαρτήματα σωληνώσεων (με εξαίρεση τα χυτά, τους συζευκτήρες και τους συζευκτήρες με κοχλιώσεις) από σίδηρο ή χάλυβα (μη περιλαμβανομένου του ανοξείδωτου χάλυβα), με μέγιστη εξωτερική διάμετρο μη υπερβαίνουσα τα 609,6 mm, από αυτά που χρησιμοποιούνται για συγκόλληση κατ’ άκρον ή για άλλους σκοπούς, καταγωγής Λαϊκής Δημοκρατίας της Κίνας (στο εξής: υπό επανεξέταση προϊόν), τα οποία υπάγονται σήμερα στους κωδικούς ΣΟ ex 7307 93 11, ex 7307 93 19 και ex 7307 99 80 (κωδικοί TARIC 7307931191, 7307931193, 7307931194, 7307931195, 7307931199, 7307931991, 7307931993, 7307931994, 7307931995, 7307931999, 7307998092, 7307998093, 7307998094, 7307998095 και 7307998098).
                  
               2.2.   Ομοειδές προϊόν
         
         
                     (25)
                  
                  
                     Όπως καταδείχθηκε στο πλαίσιο της έρευνας που οδήγησε στην επιβολή των ισχυόντων μέτρων (13), τα ακόλουθα προϊόντα έχουν τα ίδια βασικά φυσικά και τεχνικά χαρακτηριστικά, καθώς και τις ίδιες βασικές χρήσεις:
                     
                                 —
                              
                              
                                 το υπό επανεξέταση προϊόν,
                              
                           
                                 —
                              
                              
                                 το προϊόν που παράγεται και πωλείται στην εγχώρια αγορά της Κίνας,
                              
                           
                                 —
                              
                              
                                 το προϊόν που παράγεται και πωλείται στην Ένωση από τον ενωσιακό κλάδο παραγωγής.
                              
                           
               
                     (26)
                  
                  
                     Η Επιτροπή κατέληξε στο συμπέρασμα ότι τα εν λόγω προϊόντα αποτελούν ομοειδή προϊόντα κατά την έννοια του άρθρου 1 παράγραφος 4 του βασικού κανονισμού.
                  
               3.   ΠΙΘΑΝΟΤΗΤΑ ΣΥΝΕΧΙΣΗΣ Ή ΕΠΑΝΑΛΗΨΗΣ ΤΗΣ ΠΡΑΚΤΙΚΗΣ ΝΤΑΜΠΙΝΓΚ
         
         3.1.   Προκαταρκτικές παρατηρήσεις
         
         
                     (27)
                  
                  
                     Κατά την περίοδο της έρευνας επανεξέτασης, οι εισαγωγές του υπό επανεξέταση προϊόντος από τη ΛΔΚ συνεχίστηκαν (5 192 τόνοι), αν και σε χαμηλότερα επίπεδα σε σύγκριση με την περίοδο της έρευνας επανεξέτασης της τελευταίας επανεξέτασης ενόψει της λήξης ισχύος των μέτρων (8 058 τόνοι από τον Ιούλιο του 2013 έως τον Ιούνιο του 2014). Σύμφωνα με τις στατιστικές Comext (Eurostat) (14), οι εισαγωγές ΕΣ από τη ΛΔΚ αντιστοιχούσαν στο 10 % της αγοράς της Ένωσης κατά την περίοδο της έρευνας επανεξέτασης, σε σύγκριση με μερίδιο αγοράς 16 % κατά την προηγούμενη επανεξέταση ενόψει της λήξης ισχύος των μέτρων.
                  
               
                     (28)
                  
                  
                     Όπως αναφέρεται στην αιτιολογική σκέψη 13, κανένας Κινέζος παραγωγός-εξαγωγέας δεν συνεργάστηκε στην έρευνα.
                  
               
                     (29)
                  
                  
                     Συνεπώς, η Επιτροπή ενημέρωσε τις αρχές της ΛΔΚ ότι, λόγω της έλλειψης συνεργασίας, η Επιτροπή θα μπορούσε να εφαρμόσει το άρθρο 18 του βασικού κανονισμού σχετικά με τα συμπεράσματα όσον αφορά τη ΛΔΚ. Η Επιτροπή δεν έλαβε καμία παρατήρηση.
                  
               
                     (30)
                  
                  
                     Επομένως, σύμφωνα με το άρθρο 18 παράγραφος 1 του βασικού κανονισμού, τα συμπεράσματα σχετικά με την πιθανότητα συνέχισης ή επανάληψης της πρακτικής ντάμπινγκ όσον αφορά τη ΛΔΚ βασίστηκαν στα διαθέσιμα πραγματικά στοιχεία, ιδίως στις πληροφορίες που περιέχονταν στην αίτηση επανεξέτασης ενόψει της λήξης ισχύος των μέτρων, σε συνδυασμό με άλλες πηγές πληροφοριών, όπως οι εμπορικές στατιστικές για τις εισαγωγές και τις εξαγωγές [Comext (Eurostat), Dun & Bradstreet D&B (15), Global Trade Alert - GTA (16) και ΟΟΣΑ (17)].
                  
               3.2.   Συνέχιση της πρακτικής ντάμπινγκ στις εισαγωγές κατά την περίοδο της έρευνας επανεξέτασης
         
         3.2.1.   Κανονική αξία
         
         3.2.1.1.   Εισαγωγή
         
                     (31)
                  
                  
                     Σύμφωνα με το άρθρο 2 παράγραφος 1 του βασικού κανονισμού «η κανονική αξία βασίζεται καταρχήν στις πληρωθείσες ή πληρωτέες τιμές, κατά τις συνήθεις εμπορικές πράξεις, από ανεξάρτητους πελάτες στη χώρα εξαγωγής».
                  
               
                     (32)
                  
                  
                     Ωστόσο, σύμφωνα με το άρθρο 2 παράγραφος 6α στοιχείο α) του βασικού κανονισμού, «σε περίπτωση που διαπιστωθεί […] ότι δεν είναι σκόπιμο να χρησιμοποιούνται οι εγχώριες τιμές και το κόστος στη χώρα εξαγωγής λόγω της ύπαρξης στη χώρα αυτή σημαντικών στρεβλώσεων κατά την έννοια του στοιχείου β), η κανονική αξία κατασκευάζεται αποκλειστικά με βάση το κόστος παραγωγής και πώλησης που αντικατοπτρίζει τιμές ή δείκτες αναφοράς χωρίς στρεβλώσεις» και «περιλαμβάνει ένα μη στρεβλωμένο και εύλογο ποσό για τα διοικητικά έξοδα, τα έξοδα πώλησης και τα γενικά έξοδα και κέρδη».
                  
               
                     (33)
                  
                  
                     Όπως εξηγείται περαιτέρω παρακάτω, στην παρούσα έρευνα η Επιτροπή κατέληξε στο συμπέρασμα ότι, με βάση τα διαθέσιμα αποδεικτικά στοιχεία και λόγω της έλλειψης συνεργασίας από την κινεζική κυβέρνηση και τους Κινέζους παραγωγούς, ήταν σκόπιμη η εφαρμογή του άρθρου 2 παράγραφος 6α του βασικού κανονισμού.
                  
               3.2.1.2.   Διαδικασία για τον καθορισμό της κανονικής αξίας σύμφωνα με το άρθρο 2 παράγραφος 6α του βασικού κανονισμού
         
                     (34)
                  
                  
                     Με βάση τα επαρκή αποδεικτικά στοιχεία που ήταν διαθέσιμα κατά την έναρξη της έρευνας και φαίνεται να καταδεικνύουν, όσον αφορά τη ΛΔΚ, την ύπαρξη σημαντικών στρεβλώσεων κατά την έννοια του άρθρου 2 παράγραφος 6α στοιχείο β) του βασικού κανονισμού, η Επιτροπή κίνησε την έρευνα με βάση το άρθρο 2 παράγραφος 6α του βασικού κανονισμού. Η Επιτροπή, προκειμένου να συγκεντρώσει τις αναγκαίες για την έρευνά της πληροφορίες όσον αφορά τις εικαζόμενες σημαντικές στρεβλώσεις, απέστειλε ερωτηματολόγιο στην κινεζική κυβέρνηση. Επιπλέον, στο σημείο 5.3.2 της ανακοίνωσης για την έναρξη της διαδικασίας, η Επιτροπή κάλεσε όλα τα ενδιαφερόμενα μέρη να γνωστοποιήσουν τις απόψεις τους, να υποβάλουν πληροφορίες και να προσκομίσουν αποδεικτικά στοιχεία σχετικά με την εφαρμογή του άρθρου 2 παράγραφος 6α του βασικού κανονισμού εντός 37 ημερών από την ημερομηνία δημοσίευσης της ανακοίνωσης στην Επίσημη Εφημερίδα της Ευρωπαϊκής Ένωσης. Η κινεζική κυβέρνηση δεν απάντησε στο ερωτηματολόγιο ούτε υπέβαλε παρατηρήσεις σχετικά με την εφαρμογή του άρθρου 2 παράγραφος 6α του βασικού κανονισμού εντός της προθεσμίας. Στη συνέχεια, η Επιτροπή ενημέρωσε την κινεζική κυβέρνηση ότι θα χρησιμοποιήσει τα διαθέσιμα πραγματικά στοιχεία κατά την έννοια του άρθρου 18 του βασικού κανονισμού για τον προσδιορισμό της ύπαρξης σημαντικών στρεβλώσεων στη ΛΔΚ.
                  
               
                     (35)
                  
                  
                     Στην ανακοίνωση για την έναρξη διαδικασίας η Επιτροπή διευκρίνισε επίσης ότι, με βάση τα διαθέσιμα αποδεικτικά στοιχεία, ενδέχεται να χρειαστεί να επιλέξει κατάλληλη αντιπροσωπευτική χώρα, σύμφωνα με το άρθρο 2 παράγραφος 6α στοιχείο α) του βασικού κανονισμού, για τον καθορισμό της κανονικής αξίας βάσει τιμών ή δεικτών αναφοράς χωρίς στρεβλώσεις.
                  
               
                     (36)
                  
                  
                     Στις 30 Μαρτίου 2021 η Επιτροπή ενημέρωσε μέσω σημειώματος (στο εξής: πρώτο σημείωμα) τα ενδιαφερόμενα μέρη σχετικά με τις συναφείς πηγές που σκόπευε να χρησιμοποιήσει για να καθορίσει την κανονική αξία. Στο εν λόγω σημείωμα, η Επιτροπή διαβίβασε κατάλογο όλων των συντελεστών παραγωγής, όπως είναι οι πρώτες ύλες, η εργασία και η ενέργεια που μπορεί να χρησιμοποιήθηκαν για την παραγωγή του υπό επανεξέταση προϊόντος. Επιπλέον, με βάση τα κριτήρια που διέπουν την επιλογή τιμών ή δεικτών αναφοράς χωρίς στρεβλώσεις, η Επιτροπή εντόπισε τις πιθανές αντιπροσωπευτικές χώρες (δηλαδή τη Ρωσική Ομοσπονδία, την Ταϊλάνδη και την Τουρκία).
                  
               
                     (37)
                  
                  
                     Η αιτούσα ισχυρίστηκε ότι η Ρωσική Ομοσπονδία δεν είναι κατάλληλη αντιπροσωπευτική χώρα, συγκεκριμένα λόγω της απαγόρευσης των εξαγωγών μητρικών σωλήνων (κωδικός ΕΣ 730419) που ισχύει από την 1η Μαΐου 2015, η οποία αποτελεί σημαντική πηγή στρεβλώσεων στη ρωσική αγορά για την κύρια πρώτη ύλη των ΕΣ. Η Επιτροπή έλαβε υπόψη τις παρατηρήσεις και συμφώνησε ότι η Ρωσία δεν αποτελεί κατάλληλη αντιπροσωπευτική χώρα κατά την έννοια του άρθρου 2 παράγραφος 6α στοιχείο α) του βασικού κανονισμού.
                  
               
                     (38)
                  
                  
                     Η αιτούσα ισχυρίστηκε επίσης ότι οι εισαγωγές μητρικών σωλήνων από τη ΛΔΚ στην Τουρκία είναι σημαντικές. Επιπλέον, η αιτούσα ισχυρίστηκε ότι καμία από τις τρεις εταιρείες που προσδιόρισε η Επιτροπή στο πρώτο σημείωμα δεν ήταν πραγματικοί παραγωγοί ΕΣ. Μετά από περαιτέρω έρευνα, η Επιτροπή συμφώνησε ότι οι τρεις αναφερόμενοι παραγωγοί στην Τουρκία δεν ήταν πραγματικοί παραγωγοί ΕΣ. Ως εκ τούτου, η Επιτροπή κατέληξε στο συμπέρασμα ότι στο στάδιο αυτό η Τουρκία δεν φαινόταν να αποτελεί κατάλληλη αντιπροσωπευτική χώρα κατά την έννοια του άρθρου 2 παράγραφος 6α στοιχείο α) του βασικού κανονισμού.
                  
               
                     (39)
                  
                  
                     Επιπλέον, η αιτούσα ισχυρίστηκε ότι η εταιρεία την οποία προσδιόρισε η Επιτροπή στην Ταϊλάνδη δεν ήταν στην πραγματικότητα παραγωγός ΕΣ και πρότεινε τρεις άλλες εταιρείες. Η Επιτροπή συμφώνησε ότι η εταιρεία που είχε αρχικά προσδιοριστεί δεν ήταν παραγωγός ΕΣ και επαλήθευσε ότι οι τρεις εταιρείες που πρότεινε η αιτούσα (Thai Benkan Co., Ltd., Awaji Material Thailand Co., Ltd. και TTU Industrial Corp. Ltd.) παρήγαγαν ΕΣ και ότι υπήρχαν άμεσα διαθέσιμα πρόσφατα οικονομικά στοιχεία σχετικά με τις εταιρείες αυτές.
                  
               
                     (40)
                  
                  
                     Στις 28 Ιουνίου 2021 η Επιτροπή ενημέρωσε μέσω δεύτερου σημειώματος (στο εξής: δεύτερο σημείωμα) τα ενδιαφερόμενα μέρη σχετικά με τις συναφείς πηγές που σκόπευε να χρησιμοποιήσει για να καθορίσει την κανονική αξία, με αντιπροσωπευτική χώρα την Ταϊλάνδη. Ενημέρωσε επίσης τα ενδιαφερόμενα μέρη ότι θα καθόριζε τα έξοδα πώλησης, τα γενικά και διοικητικά έξοδα (στο εξής: ΓΔΕΠ) και το κέρδος με βάση τα διαθέσιμα στοιχεία από τρεις παραγωγούς (Thai Benkan και Awaji Material και TTU Industrial Corporation) στην αντιπροσωπευτική χώρα. Δεν ελήφθησαν παρατηρήσεις σχετικά με το δεύτερο σημείωμα.
                  
               3.2.2.   Ύπαρξη σημαντικών στρεβλώσεων
         
         
                     (41)
                  
                  
                     Σε πρόσφατες έρευνες σχετικά με τον χαλυβουργικό κλάδο στη ΛΔΚ (18), η Επιτροπή διαπίστωσε ότι υπήρχαν σημαντικές στρεβλώσεις κατά την έννοια του άρθρου 2 παράγραφος 6α στοιχείο β) του βασικού κανονισμού.
                  
               
                     (42)
                  
                  
                     Στις προαναφερόμενες έρευνες, η Επιτροπή διαπίστωσε την ύπαρξη σημαντικής κρατικής παρέμβασης στη ΛΔΚ με αποτέλεσμα τη στρέβλωση της αποτελεσματικής κατανομής των πόρων σύμφωνα με τις αρχές της αγοράς (19). Συγκεκριμένα, η Επιτροπή κατέληξε στο συμπέρασμα ότι στον τομέα του χάλυβα, ο οποίος αποτελεί την κύρια πρώτη ύλη για την παραγωγή του υπό επανεξέταση προϊόντος, όχι μόνο εξακολουθεί να υπάρχει σημαντικός βαθμός ιδιοκτησίας από την κινεζική κυβέρνηση κατά την έννοια του άρθρου 2 παράγραφος 6α στοιχείο β) πρώτη περίπτωση του βασικού κανονισμού (20), αλλά η κινεζική κυβέρνηση είναι επίσης σε θέση να παρεμβαίνει στις τιμές και στο κόστος μέσω της κρατικής παρουσίας στις επιχειρήσεις κατά την έννοια του άρθρου 2 παράγραφος 6α στοιχείο β) δεύτερη περίπτωση του βασικού κανονισμού (21). Η Επιτροπή διαπίστωσε επίσης ότι η κρατική παρουσία και παρέμβαση στις χρηματοπιστωτικές αγορές, καθώς και στην παροχή πρώτων υλών και εισροών, έχουν περαιτέρω στρεβλωτική επίδραση στην αγορά. Πράγματι, συνολικά, το σύστημα σχεδιασμού στη ΛΔΚ έχει ως αποτέλεσμα τη συγκέντρωση των πόρων σε τομείς που χαρακτηρίζονται στρατηγικοί ή πολιτικά σημαντικοί από την κινεζική κυβέρνηση, και όχι την κατανομή τους σύμφωνα με τις δυνάμεις της αγοράς (22). Επιπλέον, η Επιτροπή κατέληξε στο συμπέρασμα ότι το κινεζικό πτωχευτικό και εμπράγματο δίκαιο δεν εφαρμόζονται ικανοποιητικά κατά την έννοια του άρθρου 2 παράγραφος 6α στοιχείο β) τέταρτη περίπτωση του βασικού κανονισμού, προκαλώντας έτσι στρεβλώσεις, κυρίως κατά τη διάσωση αφερέγγυων εταιρειών και κατά την παροχή δικαιωμάτων χρήσης γης στη ΛΔΚ (23). Με το ίδιο σκεπτικό, η Επιτροπή διαπίστωσε στρεβλώσεις στις μισθολογικές δαπάνες στον τομέα του χάλυβα κατά την έννοια του άρθρου 2 παράγραφος 6α στοιχείο β) πέμπτη περίπτωση του βασικού κανονισμού (24), καθώς και στρεβλώσεις στις χρηματοπιστωτικές αγορές κατά την έννοια του άρθρου 2 παράγραφος 6α στοιχείο β) έκτη περίπτωση του βασικού κανονισμού, ιδίως σε σχέση με την πρόσβαση των επιχειρηματικών φορέων της ΛΔΚ σε κεφάλαια (25).
                  
               
                     (43)
                  
                  
                     Όπως και σε προηγούμενες έρευνες οι οποίες αφορούσαν τον τομέα του χάλυβα στη ΛΔΚ, η Επιτροπή εξέτασε στην παρούσα έρευνα κατά πόσον ήταν σκόπιμο ή όχι να χρησιμοποιηθούν οι εγχώριες τιμές και το κόστος στη ΛΔΚ, λόγω της ύπαρξης σημαντικών στρεβλώσεων, κατά την έννοια του άρθρου 2 παράγραφος 6α στοιχείο β) του βασικού κανονισμού. Η Επιτροπή το έπραξε με βάση τα διαθέσιμα στοιχεία του φακέλου, συμπεριλαμβανομένων των αποδεικτικών στοιχείων που περιέχονται στην αίτηση, καθώς και στο έγγραφο με τίτλο «Commission Staff Working Document on Significant Distortions in the Economy of the People’s Republic of China for the Purposes of Trade Defence Investigations» (Έγγραφο εργασίας των υπηρεσιών της Επιτροπής σχετικά με σημαντικές στρεβλώσεις στην οικονομία της Λαϊκής Δημοκρατίας της Κίνας για τους σκοπούς των ερευνών εμπορικής άμυνας) (26) (στο εξής: έκθεση), το οποίο βασίζεται σε δημόσια διαθέσιμες πηγές. Η συγκεκριμένη ανάλυση κάλυψε την εξέταση των σημαντικών κρατικών παρεμβάσεων στην οικονομία της ΛΔΚ γενικότερα, αλλά και την ειδική κατάσταση της αγοράς στον σχετικό τομέα, συμπεριλαμβανομένου του υπό επανεξέταση προϊόντος. Η Επιτροπή συμπλήρωσε περαιτέρω τα εν λόγω αποδεικτικά στοιχεία με δική της έρευνα σχετικά με τα διάφορα κριτήρια που αφορούν την επιβεβαίωση της ύπαρξης σημαντικών στρεβλώσεων στη ΛΔΚ, όπως διαπιστώθηκε και από προηγούμενες σχετικές έρευνές της.
                  
               
                     (44)
                  
                  
                     Πέραν της αναφοράς στην έκθεση, στην αίτηση επισημάνθηκαν επίσης πρακτικές που επηρεάζουν το κόστος και τις τιμές στον τομέα του χάλυβα (οι μητρικοί σωλήνες αποτελούν την κύρια εισροή στην παραγωγή ΕΣ):
                     
                                 —
                              
                              
                                 στην παραγωγή χάλυβα κυριαρχούν κρατικές επιχειρήσεις, η δράση των οποίων καθορίζεται από το κράτος και το ΚΚΚ για την επίτευξη των συνολικών στόχων που καθορίζονται στα πενταετή προγράμματα,
                              
                           
                                 —
                              
                              
                                 πρέπει να συγκροτείται κομματική επιτροπή σε κάθε δημόσια ή ιδιωτική οντότητα, στην οποία συμμετέχουν περισσότερα από τρία μέλη του Κομμουνιστικού Κόμματος της Κίνας (στο εξής: ΚΚΚ). Στην περίπτωση των χαλυβουργικών επιχειρήσεων, οι επιτροπές διαδραματίζουν σημαντικό ρόλο στην κατεύθυνση των δραστηριοτήτων της επιχείρησης. Οι περισσότερες από τις επιχειρήσεις που δραστηριοποιούνται στον χαλυβουργικό κλάδο βρίσκονται σε διαδικασία τροποποίησης του καταστατικού τους για να επεκτείνουν την επιρροή του ΚΚΚ στη διαχείριση και τη διοίκηση,
                              
                           
                                 —
                              
                              
                                 στον χαλυβουργικό κλάδο υπάρχουν σημαντικές στρεβλώσεις που σχετίζονται με το 13ο πενταετές πρόγραμμα, γνωστό ως «Πρόγραμμα προσαρμογής και αναβάθμισης της χαλυβουργίας για την περίοδο 2016-2020» (27), από το οποίο προκύπτουν επίσης στοιχεία προηγούμενης ανορθολογικής συσσώρευσης πλεονάζουσας παραγωγικής ικανότητας λαμβανομένης υπόψη της μείωσης της εγχώριας ζήτησης,
                              
                           
                                 —
                              
                              
                                 Η Ένωση Σιδήρου και Χάλυβα της Κίνας βοηθά τις επιχειρήσεις στον καθορισμό των τιμών και στον συντονισμό της παραγωγής. Οι κρατικές επιχειρήσεις εξαιρούνται από την εφαρμογή της νομοθεσίας ανταγωνισμού και σύμφωνα με το «Πρόγραμμα προσαρμογής και αναβάθμισης της χαλυβουργίας για την περίοδο 2016-2020», «θα πρέπει να αποφεύγεται ο εξοντωτικός ανταγωνισμός» (28) και «θα πρέπει να αποτρέπεται το ενδεχόμενο πολλές εταιρείες να σπεύδουν ολοταχώς σε δράση και να επιδίδονται σε άτακτο ανταγωνισμό» (29),
                              
                           
                                 —
                              
                              
                                 το κόστος των πρώτων υλών και της ενέργειας στη ΛΔΚ δεν είναι αποτέλεσμα των δυνάμεων της ελεύθερης αγοράς, καθώς επηρεάζονται από σημαντικές κυβερνητικές παρεμβάσεις.
                              
                           
               
                     (45)
                  
                  
                     Όπως επισημαίνεται στην αιτιολογική σκέψη 29, η κινεζική κυβέρνηση δεν υπέβαλε παρατηρήσεις ούτε προσκόμισε αποδεικτικά στοιχεία τα οποία να στηρίζουν ή να αντικρούουν τα υπάρχοντα αποδεικτικά στοιχεία του φακέλου της έρευνας, συμπεριλαμβανομένης της έκθεσης, καθώς και των πρόσθετων αποδεικτικών στοιχείων που παρασχέθηκαν από την καταγγέλλουσα, σχετικά με την ύπαρξη σημαντικών στρεβλώσεων και/ή σχετικά με τη σκοπιμότητα της εφαρμογής του άρθρου 2 παράγραφος 6α του βασικού κανονισμού στην προκειμένη περίπτωση.
                  
               
                     (46)
                  
                  
                     Ειδικά στον τομέα του χάλυβα, ο οποίος αποτελεί την κύρια πρώτη ύλη για την παραγωγή ΕΣ, εξακολουθεί να υπάρχει σημαντικός βαθμός ιδιοκτησίας από την κινεζική κυβέρνηση. Το κράτος είναι ιδιοκτήτης πολλών από τους μεγαλύτερους παραγωγούς. Ορισμένοι παραγωγοί αναφέρονται ρητά στο «Πρόγραμμα προσαρμογής και αναβάθμισης της χαλυβουργίας για την περίοδο 2016-2020». Για παράδειγμα, η κινεζική κρατική επιχείρηση Shanxi Taiyuan Iron & Steel Co. Ltd. αναφέρει στον ιστότοπό της ότι πρόκειται για έναν «κολοσσό σιδήρου και χάλυβα», ο οποίος «εξελίχθηκε σε ένα πολύ μεγάλης κλίμακας συγκρότημα σιδήρου και χάλυβα, στο οποίο έχουν ενσωματωθεί οι δραστηριότητες εξόρυξης σιδήρου, παραγωγής, επεξεργασίας, παράδοσης και εμπορίας σιδήρου και χάλυβα» (30). Η Baosteel είναι άλλη μια μεγάλη κινεζική κρατική επιχείρηση που δραστηριοποιείται στον τομέα της παραγωγής χάλυβα και ανήκει στην China Baowu Steel Group Co., Ltd. (πρώην όμιλος Baosteel και Wuhan Iron & Steel) (31). Ενώ η ονομαστική κατανομή μεταξύ του αριθμού των κρατικών επιχειρήσεων και των ιδιωτικών εταιρειών στον τομέα του χάλυβα εκτιμάται ότι είναι σχεδόν ισότιμη, από τους πέντε Κινέζους παραγωγούς χάλυβα που κατατάσσονται ανάμεσα στους 10 μεγαλύτερους παραγωγούς χάλυβα παγκοσμίως, τέσσερις είναι κρατικές επιχειρήσεις (32). Ταυτόχρονα, ενώ οι κορυφαίοι δέκα παραγωγοί αντιπροσώπευαν μόνο το 36 % της συνολικής παραγωγής του κλάδου το 2016, η κινεζική κυβέρνηση το ίδιο έτος όρισε ως στόχο να συγκεντρώσει ποσοστό από 60 % έως 70 % της παραγωγής χάλυβα σε περίπου δέκα επιχειρήσεις μεγάλης κλίμακας έως το 2025 (33). Η κινεζική κυβέρνηση επανέλαβε την πρόθεση αυτή τον Απρίλιο του 2019, αναγγέλλοντας την έκδοση κατευθυντήριων γραμμών για τη συγκέντρωση της χαλυβουργίας (34). Μια συγκέντρωση αυτού του είδους μπορεί να συνεπάγεται αναγκαστικές συγχωνεύσεις κερδοφόρων ιδιωτικών εταιρειών με υποτονικές κρατικές επιχειρήσεις (35). Δεδομένου ότι δεν υπήρξε συνεργασία από τους Κινέζους παραγωγούς ΕΣ, δεν ήταν δυνατόν να καθοριστεί η ακριβής αναλογία των ιδιωτικών και των κρατικών παραγωγών ΕΣ.
                  
               
                     (47)
                  
                  
                     Όσον αφορά το γεγονός ότι η κινεζική κυβέρνηση είναι σε θέση να παρεμβαίνει στις τιμές και στο κόστος μέσω της κρατικής παρουσίας σε επιχειρήσεις κατά την έννοια του άρθρου 2 παράγραφος 6α στοιχείο β) δεύτερη περίπτωση του βασικού κανονισμού, λόγω της έλλειψης συνεργασίας εκ μέρους των παραγωγών ΕΣ, η Επιτροπή υπενθυμίζει ότι τόσο οι δημόσιες όσο και οι ιδιωτικές επιχειρήσεις στον χαλυβουργικό κλάδο υπόκεινται σε πολιτική εποπτεία και καθοδήγηση. Πράγματι, ενώ το δικαίωμα των αρμόδιων κρατικών αρχών να διορίζουν και να απομακρύνουν βασικά διευθυντικά στελέχη των κρατικών επιχειρήσεων, το οποίο προβλέπεται στην κινεζική νομοθεσία, μπορεί να θεωρηθεί ότι αντικατοπτρίζει τα αντίστοιχα δικαιώματα ιδιοκτησίας (36), οι πυρήνες του ΚΚΚ τόσο σε κρατικές όσο και σε ιδιωτικές επιχειρήσεις αποτελούν έναν ακόμη σημαντικό δίαυλο μέσω του οποίου το κράτος μπορεί να παρεμβαίνει στις επιχειρηματικές αποφάσεις. Σύμφωνα με το εταιρικό δίκαιο της ΛΔΚ, σε κάθε εταιρεία θα πρέπει να συστήνεται οργάνωση του ΚΚΚ (με τουλάχιστον τρία μέλη του ΚΚΚ, όπως ορίζεται στο καταστατικό του ΚΚΚ (37)) και η εταιρεία οφείλει να εξασφαλίζει τις αναγκαίες συνθήκες για τις δραστηριότητες της οργάνωσης του κόμματος. Στο παρελθόν, η συγκεκριμένη απαίτηση φαίνεται να μην είχε τηρηθεί ή εφαρμοστεί αυστηρά σε όλες τις περιπτώσεις. Ωστόσο, τουλάχιστον από το 2016, το ΚΚΚ ενίσχυσε την απαίτησή του να ελέγχει τις επιχειρηματικές αποφάσεις στις κρατικές επιχειρήσεις ως πολιτική αρχή. Αναφέρεται επίσης ότι το ΚΚΚ ασκεί πιέσεις στις ιδιωτικές εταιρείες προκειμένου να θέτουν ως προτεραιότητα τον «πατριωτισμό» και να ακολουθούν την κομματική πειθαρχία (38). Το 2017 αναφέρθηκε ότι στο 70 % των περίπου 1,86 εκατομμυρίων ιδιωτικών εταιρειών υπήρχαν κομματικοί πυρήνες, οι οποίοι ασκούσαν ολοένα και μεγαλύτερη πίεση ώστε οι οργανώσεις του ΚΚΚ να έχουν τον τελικό λόγο όσον αφορά τις επιχειρηματικές αποφάσεις στις αντίστοιχες εταιρείες τους (39). Οι εν λόγω κανόνες έχουν γενική εφαρμογή σε ολόκληρη την κινεζική οικονομία, σε όλους τους τομείς, συμπεριλαμβανομένων των παραγωγών ΕΣ και των προμηθευτών των συντελεστών παραγωγής τους.
                  
               
                     (48)
                  
                  
                     Επιπλέον, στον κλάδο των ΕΣ έχουν θεσπιστεί πολιτικές που εισάγουν διακρίσεις υπέρ των εγχώριων παραγωγών ή που επηρεάζουν με άλλον τρόπο την αγορά, κατά την έννοια του άρθρου 2 παράγραφος 6α στοιχείο β) τρίτη περίπτωση του βασικού κανονισμού.
                  
               
                     (49)
                  
                  
                     Επομένως, παρότι ο κλάδος των ΕΣ είναι εξειδικευμένος κλάδος, επωφελείται από την κυβερνητική καθοδήγηση και παρέμβαση σχετικά με την κύρια πρώτη ύλη για την κατασκευή ΕΣ, που είναι ο χάλυβας.
                  
               
                     (50)
                  
                  
                     Η χαλυβουργία θεωρείται κλάδος καίριας σημασίας από την κινεζική κυβέρνηση (40). Το γεγονός αυτό επιβεβαιώνεται από τα πολυάριθμα προγράμματα, οδηγίες και άλλα έγγραφα που επικεντρώνονται στον χάλυβα, τα οποία εκδίδονται σε εθνικό, περιφερειακό και δημοτικό επίπεδο, όπως το «Πρόγραμμα προσαρμογής και αναβάθμισης της χαλυβουργίας για την περίοδο 2016-2020», το οποίο ίσχυε κατά την ΠΕΕ. Το συγκεκριμένο πρόγραμμα ανέφερε ότι η χαλυβουργία είναι «σημαντικός, θεμελιώδης κλάδος της κινεζικής οικονομίας, εθνικός ακρογωνιαίος λίθος» (41). Τα κύρια καθήκοντα και οι στόχοι που καθορίζονται στο εν λόγω πρόγραμμα καλύπτουν όλες τις πτυχές της ανάπτυξης του κλάδου (42). Το 13o πενταετές πρόγραμμα για την οικονομική και κοινωνική ανάπτυξη (43), το οποίο ίσχυε κατά την ΠΕΕ, προέβλεπε τη στήριξη επιχειρήσεων που παράγουν τύπους προϊόντων χάλυβα υψηλού επιπέδου (44). Επιπλέον, επικεντρώνεται στην επίτευξη της ποιότητας, της ανθεκτικότητας και της αξιοπιστίας του προϊόντος, υποστηρίζοντας τις εταιρείες που χρησιμοποιούν τεχνολογίες σχετικές με την καθαρή παραγωγή χάλυβα, την έλαση ακρίβειας και τη βελτίωση της ποιότητας (45). Ο «κατάλογος κατευθυντήριων γραμμών για τη βιομηχανική αναδιάρθρωση (έκδοση του 2011, τροποποίηση του 2013)» (46) (στο εξής: κατάλογος) περιλαμβάνει τον κλάδο του χάλυβα ως προωθούμενο κλάδο.
                  
               
                     (51)
                  
                  
                     Όπως προκύπτει από τα προαναφερθέντα παραδείγματα σχετικά με τον χάλυβα, ο οποίος αποτελεί την κύρια πρώτη ύλη για την παραγωγή ΕΣ, η κινεζική κυβέρνηση καθοδηγεί περαιτέρω την ανάπτυξη του τομέα των ΕΣ σύμφωνα με ευρύ φάσμα εργαλείων πολιτικής και οδηγιών και ελέγχει ουσιαστικά κάθε πτυχή της ανάπτυξης και της λειτουργίας του τομέα.
                  
               
                     (52)
                  
                  
                     Εν ολίγοις, η κινεζική κυβέρνηση έχει θεσπίσει μέτρα για να αναγκάσει τις επιχειρήσεις να συμμορφωθούν με τους στόχους της δημόσιας πολιτικής για τη στήριξη των προωθούμενων κλάδων παραγωγής, συμπεριλαμβανομένης της παραγωγής χάλυβα ως κύριας πρώτης ύλης που χρησιμοποιείται για την κατασκευή ΕΣ. Τα εν λόγω μέτρα εμποδίζουν την ελεύθερη λειτουργία των δυνάμεων της αγοράς.
                  
               
                     (53)
                  
                  
                     Από την παρούσα έρευνα δεν προέκυψαν στοιχεία που να αποδεικνύουν ότι η μεροληπτική εφαρμογή ή η ανεπαρκής επιβολή του πτωχευτικού και του εμπράγματου δικαίου, κατά το άρθρο 2 παράγραφος 6α στοιχείο β) τέταρτη περίπτωση του βασικού κανονισμού, στον τομέα των ΕΣ που αναφέρεται στην αιτιολογική σκέψη 42 ανωτέρω δεν θα επηρεάσει τους κατασκευαστές του υπό επανεξέταση προϊόντος.
                  
               
                     (54)
                  
                  
                     Ο τομέας των ΕΣ επηρεάζεται επίσης από στρεβλώσεις των μισθολογικών δαπανών, κατά την έννοια του άρθρου 2 παράγραφος 6α στοιχείο β) πέμπτη περίπτωση του βασικού κανονισμού, όπως αναφέρεται επίσης στην αιτιολογική σκέψη 42 ανωτέρω. Οι εν λόγω στρεβλώσεις επηρεάζουν τον κλάδο τόσο άμεσα (κατά την παραγωγή του υπό επανεξέταση προϊόντος ή των κύριων εισροών) όσο και έμμεσα (κατά την πρόσβαση σε κεφάλαια ή εισροές από εταιρείες που υπόκεινται στο ίδιο σύστημα εργασίας στη ΛΔΚ) (47).
                  
               
                     (55)
                  
                  
                     Επιπλέον, στην παρούσα έρευνα δεν υποβλήθηκαν στοιχεία τα οποία αποδεικνύουν ότι ο τομέας των ΕΣ δεν επηρεάζεται από την κρατική παρέμβαση στο χρηματοπιστωτικό σύστημα, κατά την έννοια του άρθρου 2 παράγραφος 6α στοιχείο β) έκτη περίπτωση του βασικού κανονισμού, όπως αναφέρεται επίσης στην αιτιολογική σκέψη 42 ανωτέρω. Ως εκ τούτου, οι συνθήκες της αγοράς πλήττονται σοβαρά σε όλα τα επίπεδα από τη σημαντική κρατική παρέμβαση στο χρηματοπιστωτικό σύστημα.
                  
               
                     (56)
                  
                  
                     Τέλος, η Επιτροπή υπενθυμίζει ότι για την παραγωγή ΕΣ είναι απαραίτητη μια σειρά εισροών. Όταν οι παραγωγοί ΕΣ αγοράζουν/προμηθεύονται τις εν λόγω εισροές, οι τιμές που καταβάλλουν (και οι οποίες καταγράφονται ως το κόστος τους) εκτίθενται σαφώς στις ίδιες συστημικές στρεβλώσεις που περιγράφηκαν προηγουμένως. Για παράδειγμα, οι προμηθευτές εισροών απασχολούν εργατικό δυναμικό που υπόκειται στις στρεβλώσεις. Δύνανται να δανειστούν χρήματα που υπόκεινται στις στρεβλώσεις του χρηματοπιστωτικού τομέα/της κατανομής κεφαλαίων. Επιπλέον, υπόκεινται στο σύστημα σχεδιασμού που εφαρμόζεται σε όλα τα επίπεδα διακυβέρνησης και σε όλους τους τομείς.
                  
               
                     (57)
                  
                  
                     Κατά συνέπεια, οι εγχώριες τιμές πώλησης των ΕΣ όχι μόνο δεν είναι κατάλληλες για χρήση κατά την έννοια του άρθρου 2 παράγραφος 6α στοιχείο α) του βασικού κανονισμού, αλλά και το κόστος όλων των εισροών (συμπεριλαμβανομένων των πρώτων υλών, της ενέργειας, της γης, της χρηματοδότησης, της εργασίας κ.λπ.) επηρεάζεται, επειδή η διαμόρφωση των τιμών τους επηρεάζεται από σημαντική κρατική παρέμβαση, όπως περιγράφεται στα μέρη I και II της έκθεσης. Πράγματι, οι κυβερνητικές παρεμβάσεις που περιγράφονται σε σχέση με την κατανομή κεφαλαίων, γης, εργασίας, ενέργειας και πρώτων υλών εκτείνονται σε ολόκληρη τη ΛΔΚ. Αυτό σημαίνει, για παράδειγμα, ότι μια εισροή που παρήχθη στη ΛΔΚ με συνδυασμό ενός φάσματος συντελεστών παραγωγής εκτίθεται σε σημαντικές στρεβλώσεις. Το ίδιο ισχύει για την εισροή της εισροής και ούτω καθεξής.
                  
               
                     (58)
                  
                  
                     Κατά την παρούσα έρευνα, δεν προσκομίστηκαν αποδεικτικά στοιχεία ή επιχειρήματα περί του αντιθέτου από την κινεζική κυβέρνηση ή από τους παραγωγούς-εξαγωγείς.
                  
               
                     (59)
                  
                  
                     Εν ολίγοις, τα διαθέσιμα αποδεικτικά στοιχεία έδειξαν ότι οι τιμές ή το κόστος του υπό επανεξέταση προϊόντος, συμπεριλαμβανομένου του κόστους των πρώτων υλών, της ενέργειας και της εργασίας, δεν αποτελούν αποτέλεσμα των δυνάμεων της ελεύθερης αγοράς, διότι επηρεάζονται από σημαντική κρατική παρέμβαση κατά την έννοια του άρθρου 2 παράγραφος 6α στοιχείο β) του βασικού κανονισμού, όπως καταδεικνύεται από τον πραγματικό ή δυνητικό αντίκτυπο ενός ή περισσότερων από τα σχετικά στοιχεία που παρατίθενται εκεί. Στη βάση αυτή και ελλείψει οποιασδήποτε συνεργασίας από την κινεζική κυβέρνηση, η Επιτροπή κατέληξε στο συμπέρασμα ότι δεν είναι σκόπιμο να χρησιμοποιηθούν οι εγχώριες τιμές και το εγχώριο κόστος για τον καθορισμό της κανονικής αξίας στη συγκεκριμένη περίπτωση. Συνεπώς, η Επιτροπή προέβη στην κατασκευή της κανονικής αξίας αποκλειστικά βάσει του κόστους παραγωγής και πώλησης που αντικατοπτρίζει τιμές ή δείκτες αναφοράς χωρίς στρεβλώσεις, δηλαδή στη συγκεκριμένη περίπτωση βάσει του αντίστοιχου κόστους παραγωγής και πώλησης σε κατάλληλη αντιπροσωπευτική χώρα, σύμφωνα με το άρθρο 2 παράγραφος 6α στοιχείο α) του βασικού κανονισμού, όπως αναφέρεται στο επόμενο τμήμα.
                  
               3.2.3.   Αντιπροσωπευτική χώρα
         
         3.2.3.1.   Γενικές παρατηρήσεις
         
                     (60)
                  
                  
                     Η επιλογή της αντιπροσωπευτικής χώρας βασίστηκε στα ακόλουθα κριτήρια, σύμφωνα με το άρθρο 2 παράγραφος 6α του βασικού κανονισμού:
                     
                                 —
                              
                              
                                 επίπεδο οικονομικής ανάπτυξης παρόμοιο με αυτό της ΛΔΚ. Για τον σκοπό αυτόν, η Επιτροπή χρησιμοποίησε χώρες με ακαθάριστο εθνικό εισόδημα παρόμοιο με αυτό της ΛΔΚ σύμφωνα με τη βάση δεδομένων της Παγκόσμιας Τράπεζας (48),
                              
                           
                                 —
                              
                              
                                 παραγωγή του υπό επανεξέταση προϊόντος στη συγκεκριμένη χώρα (49),
                              
                           
                                 —
                              
                              
                                 διαθεσιμότητα σχετικών δημόσιων στοιχείων στην αντιπροσωπευτική χώρα,
                              
                           
                                 —
                              
                              
                                 όταν υπάρχουν περισσότερες από μία πιθανές αντιπροσωπευτικές χώρες, θα πρέπει να προτιμάται, κατά περίπτωση, η χώρα με επαρκές επίπεδο κοινωνικής και περιβαλλοντικής προστασίας.
                              
                           
               
                     (61)
                  
                  
                     Όπως εξηγείται στην αιτιολογική σκέψη 40, η Επιτροπή ενημέρωσε τα ενδιαφερόμενα μέρη στο δεύτερο σημείωμα σχετικά με το συμπέρασμά της ότι η Ταϊλάνδη θεωρείτο κατάλληλη αντιπροσωπευτική χώρα.
                  
               3.2.3.2.   Επίπεδο οικονομικής ανάπτυξης παρόμοιο με αυτό της ΛΔΚ
         
                     (62)
                  
                  
                     Στο πρώτο σημείωμα, η Επιτροπή προσδιόρισε τη Ρωσική Ομοσπονδία, την Ταϊλάνδη και την Τουρκία ως χώρες με επίπεδο οικονομικής ανάπτυξης παρόμοιο με αυτό της ΛΔΚ σύμφωνα με την Παγκόσμια Τράπεζα, δηλαδή όλες ταξινομούνται από την Παγκόσμια Τράπεζα ως χώρες «μέσου-υψηλού εισοδήματος» βάσει του ακαθάριστου εθνικού εισοδήματος και το υπό επανεξέταση προϊόν φαινόταν να παράγεται σε αυτές.
                  
               
                     (63)
                  
                  
                     Δεν ελήφθησαν παρατηρήσεις σχετικά με το επίπεδο της οικονομικής ανάπτυξης μετά το σημείωμα αυτό.
                  
               3.2.3.3.   Παραγωγή του υπό επανεξέταση προϊόντος στην αντιπροσωπευτική χώρα
         
                     (64)
                  
                  
                     Στο πρώτο σημείωμα η Επιτροπή ανέφερε ότι η παραγωγή του υπό επανεξέταση προϊόντος προσδιορίστηκε στη Ρωσική Ομοσπονδία, την Ταϊλάνδη και την Τουρκία. Ωστόσο, η Ρωσική Ομοσπονδία αποκλείστηκε λόγω της απαγόρευσης των εξαγωγών μητρικών σωλήνων (βλέπε αιτιολογική σκέψη 37 ανωτέρω), οι οποίοι αποτελούν σημαντική πρώτη ύλη που χρησιμοποιείται για την παραγωγή ΕΣ και, γενικότερα, χάλυβα. Η Τουρκία αποκλείστηκε διότι καμία από τις τρεις εταιρείες που προσδιορίζονταν στο πρώτο σημείωμα, και για τις οποίες υπήρχαν άμεσα διαθέσιμα πρόσφατα οικονομικά στοιχεία, δεν κατασκεύαζε ΕΣ.
                  
               3.2.3.4.   Διαθεσιμότητα σχετικών δημόσιων στοιχείων στην αντιπροσωπευτική χώρα
         
                     (65)
                  
                  
                     Για τις χώρες που αναφέρονται ανωτέρω, η Επιτροπή επαλήθευσε περαιτέρω τη διαθεσιμότητα των δημόσιων στοιχείων και ιδίως των δημόσιων οικονομικών στοιχείων από τους παραγωγούς του υπό επανεξέταση προϊόντος.
                  
               
                     (66)
                  
                  
                     Η Επιτροπή αναζήτησε παραγωγούς ΕΣ με δημοσιοποιημένα οικονομικά στοιχεία που θα μπορούσαν να χρησιμοποιηθούν για τον καθορισμό μη στρεβλωμένων και εύλογων ποσών για τα ΓΔΕΠ και το κέρδος. Η Επιτροπή εστίασε την έρευνα ιδίως σε κερδοφόρες εταιρείες με δημοσιοποιημένες καταστάσεις κερδών και ζημιών για την ΠΕΕ. Έτσι, στο δεύτερο σημείωμα περιλαμβάνονταν τρεις εταιρείες στην Ταϊλάνδη.
                  
               
                     (67)
                  
                  
                     Η Επιτροπή ανέλυσε όλα τα σχετικά στοιχεία που ήταν διαθέσιμα στον φάκελο για τους συντελεστές παραγωγής στην Ταϊλάνδη και παρατήρησε τα εξής:
                     
                                 —
                              
                              
                                 η Επιτροπή ανέλυσε τις στατιστικές εισαγωγών μητρικών σωλήνων και κατέληξε στο συμπέρασμα ότι πραγματοποιήθηκαν επαρκείς εισαγωγές μητρικών σωλήνων που ήταν αναγκαίοι για την παραγωγή του υπό επανεξέταση προϊόντος κατά την ΠΕΕ,
                              
                           
                                 —
                              
                              
                                 στατιστικά στοιχεία σχετικά με την ενέργεια και το νερό για την ΠΕΕ ήταν άμεσα διαθέσιμες από τις τοπικές στατιστικές ή χορηγούσες αρχές (50),
                              
                           
                                 —
                              
                              
                                 στατιστικά στοιχεία για το κόστος εργασίας κατά την ΠΕΕ ήταν διαθέσιμα στον ιστότοπο της Εθνικής Στατιστικής Υπηρεσίας της Ταϊλάνδης (51) and KPMG και της KPMG (52).
                              
                           
               
                     (68)
                  
                  
                     Βάσει των ανωτέρω, η Επιτροπή θεώρησε ότι η Ταϊλάνδη ήταν κατάλληλη αντιπροσωπευτική χώρα.
                  
               3.2.3.5.   Επίπεδο κοινωνικής και περιβαλλοντικής προστασίας
         
                     (69)
                  
                  
                     Αφού διαπιστώθηκε ότι η Ταϊλάνδη ήταν η μόνη διαθέσιμη κατάλληλη αντιπροσωπευτική χώρα με βάση τα εν λόγω στοιχεία, δεν συνέτρεχε λόγος να διεξαχθεί αξιολόγηση του επιπέδου κοινωνικής και περιβαλλοντικής προστασίας σύμφωνα με την τελευταία πρόταση του άρθρου 2 παράγραφος 6α στοιχείο α) πρώτο εδάφιο του βασικού κανονισμού.
                  
               3.2.3.6.   Συμπέρασμα σχετικά με την αντιπροσωπευτική χώρα
         
                     (70)
                  
                  
                     Με βάση την ανωτέρω ανάλυση, η Ταϊλάνδη πληρούσε όλα τα κριτήρια που καθορίζονται στο άρθρο 2 παράγραφος 6α στοιχείο α) πρώτη περίπτωση του βασικού κανονισμού, προκειμένου να θεωρηθεί κατάλληλη αντιπροσωπευτική χώρα. Ειδικότερα, η Ταϊλάνδη παρουσίαζε σημαντική παραγωγή του υπό επανεξέταση προϊόντος και διέθετε σχετικά στοιχεία για όλους τους συντελεστές παραγωγής, τα ΓΔΕΠ και τα κέρδη.
                  
               3.2.4.   Πηγές που χρησιμοποιήθηκαν για τον προσδιορισμό του μη στρεβλωμένου κόστους
         
         
                     (71)
                  
                  
                     Στο πρώτο σημείωμα, η Επιτροπή παρέθεσε τους συντελεστές παραγωγής, όπως τα υλικά, η ενέργεια και η εργασία, που χρησιμοποιούνται στην παραγωγή του υπό επανεξέταση προϊόντος και κάλεσε τα ενδιαφερόμενα μέρη να υποβάλουν παρατηρήσεις και να προτείνουν δημόσια διαθέσιμα στοιχεία σχετικά με τις μη στρεβλωμένες τιμές για καθέναν από τους συντελεστές παραγωγής.
                  
               
                     (72)
                  
                  
                     Στο δεύτερο σημείωμα, η Επιτροπή ανέφερε ότι, προκειμένου να κατασκευάσει την κανονική αξία σύμφωνα με το άρθρο 2 παράγραφος 6α στοιχείο α) του βασικού κανονισμού, θα χρησιμοποιούσε τη βάση δεδομένων GTA για τον καθορισμό του μη στρεβλωμένου κόστους των μητρικών σωλήνων στην αντιπροσωπευτική χώρα.
                  
               
                     (73)
                  
                  
                     Η Επιτροπή ανέφερε επίσης ότι τα στατιστικά στοιχεία της Εθνικής Στατιστικής Υπηρεσίας της Ταϊλάνδης και της KPMG θα χρησιμοποιηθούν για τον καθορισμό του μη στρεβλωμένου κόστους εργασίας στην αντιπροσωπευτική χώρα· ενώ τα εθνικά στατιστικά στοιχεία, όπως αναφέρεται στην αιτιολογική σκέψη 67, θα χρησιμοποιηθούν για τον καθορισμό του μη στρεβλωμένου κόστους ενέργειας.
                  
               3.2.5.   Μη στρεβλωμένο κόστος και δείκτες αναφοράς
         
         
                     (74)
                  
                  
                     Ελλείψει συνεργασίας από τους Κινέζους παραγωγούς, η Επιτροπή έπρεπε να βασιστεί στον ενωσιακό κλάδο παραγωγής για να καθορίσει τους συντελεστές παραγωγής που χρησιμοποιήθηκαν για την παραγωγή ΕΣ.
                  
               
                     (75)
                  
                  
                     Λαμβανομένων υπόψη όλων των στοιχείων που υπέβαλε ο ενωσιακός κλάδος παραγωγής και της απουσίας παρατηρήσεων από τους παραγωγούς-εξαγωγείς για τα δύο σημειώματα σχετικά με τις πηγές που χρησιμοποιήθηκαν για τον καθορισμό της κανονικής αξίας όσον αφορά τους συντελεστές παραγωγής, προσδιορίστηκαν οι ακόλουθοι συντελεστές παραγωγής και οι πηγές τους για τον καθορισμό της κανονικής αξίας σύμφωνα με το άρθρο 2 παράγραφος 6α στοιχείο α) του βασικού κανονισμού:
                     
                        Πίνακας 1
                     
                     
                        Συντελεστές παραγωγής ΕΣ
                     
                     
                                 Συντελεστής παραγωγής
                              
                              
                                 Κωδικός εμπορευμάτων
                              
                              
                                 Πηγή στοιχείων
                              
                              
                                 Μη στρεβλωμένη τιμή μονάδας
                              
                           
                                 
                                    Πρώτη ύλη
                                 
                              
                              
                                  
                              
                              
                                  
                              
                              
                                  
                              
                           
                                 Μητρικός σωλήνας
                              
                              
                                 7304 19 
                              
                              
                                 GTA
                              
                              
                                 1,843  EUR/kg
                              
                           
                                 
                                    Ενέργεια/νερό
                                 
                              
                           
                                 Ηλεκτρική ενέργεια
                              
                              
                                 [Ά/Α]
                              
                              
                                 Μητροπολιτική Αρχή Ηλεκτρισμού (53)
                                 
                              
                              
                                 0,09945  EUR/kWh
                              
                           
                                 Φυσικό αέριο
                              
                              
                                 [Ά/Α]
                              
                              
                                 Υπουργείο Ενέργειας της Ταϊλάνδης (54)
                                 
                              
                              
                                 0,035  EUR/kWh
                              
                           
                                 Μαζούτ
                              
                              
                                 [Ά/Α]
                              
                              
                                 Υπουργείο Ενέργειας της Ταϊλάνδης (55)
                                 
                              
                              
                                 0,37  EUR/λίτρο
                              
                           
                                 Νερό
                              
                              
                                 [Ά/Α]
                              
                              
                                 Επαρχιακή Αρχή Εγκαταστάσεων Ύδρευσης της Ταϊλάνδης (56)
                                 
                              
                              
                                 0,026  EUR/m3
                                 
                              
                           
                                 
                                    Εργασία
                                 
                              
                           
                                  
                              
                              
                                 [Ά/Α]
                              
                              
                                 KPMG (57) για τις εισφορές κοινωνικής ασφάλισης που καταβάλλει ο εργοδότης
                                 Εθνική Στατιστική Υπηρεσία της Ταϊλάνδης για το πραγματικό κόστος εργασίας (58)
                                 
                              
                              
                                 3,04  EUR/ώρα
                              
                           
                                 
                                    Υποπροϊόντα/απόβλητα
                                 
                              
                              
                                  
                              
                              
                                  
                              
                              
                                  
                              
                           
                                 Σκραπ χάλυβα
                              
                              
                                 7204 49 
                              
                              
                                 GTA
                              
                              
                                 0,237940  EUR/Kg
                              
                           
               
                     (76)
                  
                  
                     Η Επιτροπή συμπεριέλαβε μια τιμή για τα γενικά έξοδα κατασκευής, προκειμένου να καλυφθούν τα έξοδα που δεν περιλαμβάνονται στους προαναφερθέντες συντελεστές παραγωγής. Δεδομένου ότι δεν υπάρχουν σχετικά στοιχεία στα δημοσιοποιημένα οικονομικά στοιχεία των εταιρειών στην Ταϊλάνδη, για τον καθορισμό του εν λόγω ποσού η Επιτροπή χρησιμοποίησε τα οικονομικά στοιχεία που υπέβαλαν οι συνεργασθέντες παραγωγοί της Ένωσης που αναφέρονται στην αιτιολογική σκέψη 18 ανωτέρω. Η μεθοδολογία εξηγείται δεόντως στο τμήμα 3.2.2 στοιχείο δ).
                  
               3.2.5.1.   Πρώτες ύλες
         
                     (77)
                  
                  
                     Προκειμένου να καθοριστούν οι μη στρεβλωμένες τιμές των πρώτων υλών, όπως παραδίδονται στην πύλη του εργοστασίου ενός παραγωγού της αντιπροσωπευτικής χώρας, η Επιτροπή χρησιμοποίησε ως βάση τις μέσες σταθμισμένες τιμές εισαγωγής στην αντιπροσωπευτική χώρα, όπως αναφέρονται στην GTA, στις οποίες προστέθηκαν οι εισαγωγικοί δασμοί.
                  
               
                     (78)
                  
                  
                     Η τιμή εισαγωγής στην αντιπροσωπευτική χώρα καθορίστηκε ως ο σταθμισμένος μέσος όρος των μοναδιαίων τιμών των εισαγωγών από όλες τις τρίτες χώρες εκτός της ΛΔΚ και χωρών που δεν είναι μέλη του ΠΟΕ και απαριθμούνται στο παράρτημα 1 του κανονισμού (ΕΕ) 2015/755 του Ευρωπαϊκού Κοινοβουλίου και του Συμβουλίου (59). Η Επιτροπή αποφάσισε να εξαιρέσει τις εισαγωγές από τη ΛΔΚ στην αντιπροσωπευτική χώρα, καθώς κατέληξε στην αιτιολογική σκέψη 59 στο συμπέρασμα ότι δεν κρίνεται σκόπιμο να χρησιμοποιούνται οι εγχώριες τιμές και το κόστος στη ΛΔΚ, λόγω της ύπαρξης σημαντικών στρεβλώσεων σύμφωνα με το άρθρο 2 παράγραφος 6α στοιχείο β) του βασικού κανονισμού. Δεδομένου ότι δεν υπάρχουν στοιχεία που να δείχνουν ότι οι ίδιες στρεβλώσεις δεν επηρεάζουν εξίσου τα προϊόντα που προορίζονται για εξαγωγή, η Επιτροπή θεώρησε ότι οι ίδιες στρεβλώσεις επηρέαζαν τις τιμές εξαγωγής. Η Επιτροπή διαπίστωσε ότι οι εισαγωγές στην Ταϊλάνδη από άλλες τρίτες χώρες παρέμειναν αντιπροσωπευτικές, κυμαινόμενες από 14,01 % για τους μητρικούς σωλήνες έως 99,9 % για το σκραπ χάλυβα ως προς τους συνολικούς όγκους των εισαγωγών.
                  
               3.2.5.2.   Εργασία
         
                     (79)
                  
                  
                     Η Επιτροπή χρησιμοποίησε τα δημόσια διαθέσιμα στατιστικά στοιχεία που ελήφθησαν από την Εθνική Στατιστική Υπηρεσία της Ταϊλάνδης (60) για τον υπολογισμό του κόστους εργασίας ανά ώρα και από την KPMG (61) για τον υπολογισμό των πρόσθετων εισφορών κοινωνικής ασφάλισης που καταβάλλει ο εργοδότης.
                  
               3.2.5.3.   Ηλεκτρική ενέργεια
         
                     (80)
                  
                  
                     Η Επιτροπή χρησιμοποίησε τα στατιστικά στοιχεία για τις τιμές της ηλεκτρικής ενέργειας που δημοσιεύθηκαν από τη «Μητροπολιτική Αρχή Ηλεκτρικής Ενέργειας» (62) της Ταϊλάνδης, τα οποία καλύπτουν ολόκληρη την Ταϊλάνδη.
                  
               3.2.5.4.   Φυσικό αέριο
         
                     (81)
                  
                  
                     Η Επιτροπή χρησιμοποίησε τη δημοσιοποιημένη τιμή του φυσικού αερίου για βιομηχανικούς χρήστες στην Ταϊλάνδη, η οποία δημοσιεύτηκε από το Γραφείο Ενεργειακής Πολιτικής και Σχεδιασμού – Υπουργείο Ενέργειας της Ταϊλάνδης (63).
                  
               3.2.5.5.   Μαζούτ
         
                     (82)
                  
                  
                     Η Επιτροπή χρησιμοποίησε τη δημοσιοποιημένη τιμή του μαζούτ που δημοσιεύθηκε από το υπουργείο Ενέργειας της Ταϊλάνδης (64).
                  
               3.2.5.6.   Νερό
         
                     (83)
                  
                  
                     Η Επιτροπή χρησιμοποίησε το τιμολόγιο ύδρευσης της Επαρχιακής Αρχής Εγκαταστάσεων Ύδρευσης (65).
                  
               3.2.6.   Γενικά έξοδα κατασκευής, ΓΔΕΠ και κέρδη
         
         
                     (84)
                  
                  
                     Πέραν των συντελεστών παραγωγής που συνοψίζονται στην αιτιολογική σκέψη 75 ανωτέρω, υπολογίστηκαν τα γενικά έξοδα κατασκευής, δηλαδή άλλα άμεσα έξοδα παραγωγής, έξοδα υπηρεσιών κοινής ωφελείας και αποσβέσεις. Λόγω της έλλειψης συνεργασίας από τους Κινέζους παραγωγούς, τα γενικά έξοδα κατασκευής βασίστηκαν στα γενικά έξοδα κατασκευής που ανέφερε ο κλάδος παραγωγής της Ένωσης, τα οποία αντιστοιχούσαν στο 15,7 % του κόστους παραγωγής. Το συγκεκριμένο ποσοστό εφαρμόστηκε στο μη στρεβλωμένο κόστος παραγωγής.
                  
               
                     (85)
                  
                  
                     Σύμφωνα με το άρθρο 2 παράγραφος 6α στοιχείο α) του βασικού κανονισμού, η κατασκευασμένη κανονική αξία περιλαμβάνει ένα μη στρεβλωμένο και εύλογο ποσό για τα ΓΔΕΠ και τα κέρδη. Όπως αναφέρεται στην αιτιολογική σκέψη 40, η Επιτροπή προσδιόρισε τρεις ταϊλανδικές εταιρείες (TTU Industrial Corporation, Thai Benkan και Awaji Material Thailand) οι οποίες διέθεταν δημοσιοποιημένα οικονομικά στοιχεία (όπως δημοσιεύτηκαν στην Global Financials από την Dun & Bradstreet (66)) που θα μπορούσαν να χρησιμοποιηθούν ως υποκατάστατη μεταβλητή για τον καθορισμό ενός μη στρεβλωμένου και εύλογου ποσού για τα ΓΔΕΠ και το κέρδος. Τα δημοσιοποιημένα οικονομικά στοιχεία των εν λόγω εταιρειών τέθηκαν στη διάθεση των ενδιαφερόμενων μερών ως συνημμένο στο δεύτερο σημείωμα.
                  
               3.2.7.   Υπολογισμός
         
         
                     (86)
                  
                  
                     Βάσει των ανωτέρω, η Επιτροπή κατασκεύασε την κανονική αξία σε επίπεδο εκ του εργοστασίου, σύμφωνα με το άρθρο 2 παράγραφος 6α στοιχείο α) του βασικού κανονισμού.
                  
               
                     (87)
                  
                  
                     Αρχικά, η Επιτροπή προσδιόρισε το μη στρεβλωμένο κόστος κατασκευής. Ελλείψει συνεργασίας από τους παραγωγούς-εξαγωγείς, η Επιτροπή βασίστηκε στις πληροφορίες που παρείχε ο ενωσιακός κλάδος παραγωγής σχετικά με την κατανάλωση κάθε συντελεστή παραγωγής (πρώτες ύλες, εργασία και ενέργεια) για την παραγωγή του υπό επανεξέταση προϊόντος. Αυτές οι όγκοι κατανάλωσης πολλαπλασιάστηκαν επί το μη στρεβλωμένο μοναδιαίο κόστος που καθορίστηκε στην Ταϊλάνδη, όπως περιγράφεται στις αιτιολογικές σκέψεις 76 έως 85.
                  
               
                     (88)
                  
                  
                     Δεύτερον, η Επιτροπή εφάρμοσε τα γενικά έξοδα κατασκευής που προσδιορίστηκαν όπως περιγράφεται στην αιτιολογική σκέψη 84 στο μη στρεβλωμένο κόστος κατασκευής.
                  
               
                     (89)
                  
                  
                     Τέλος, η Επιτροπή εφάρμοσε τα ΓΔΕΠ και τα κέρδη στην αντιπροσωπευτική χώρα που προσδιορίστηκαν όπως εξηγείται στην αιτιολογική σκέψη 85 στο κόστος παραγωγής που προσδιορίστηκε όπως περιγράφεται στην αιτιολογική σκέψη 88. Τα ΓΔΕΠ και τα κέρδη, εκφρασμένα ως ποσοστό του κόστους των πωληθέντων εμπορευμάτων (στο εξής: ΚΠΕ) και εφαρμοσμένα στο μη στρεβλωμένο κόστος παραγωγής, ανήλθαν σε 14,1 % και 1,7 % αντίστοιχα. Αυτό το επίπεδο κέρδους θεωρείται μη εύλογο λόγω του χαμηλού επιπέδου του, αλλά, δεδομένου ότι είχε ήδη διαπιστωθεί η ύπαρξη ντάμπινγκ πριν από την προσθήκη ενός εύλογου επιπέδου κέρδους, η Επιτροπή αποφάσισε να χρησιμοποιήσει αυτό το χαμηλό επίπεδο καθώς δεν θα είχε πρακτικές επιπτώσεις στον υπολογισμό του ντάμπινγκ για τους σκοπούς των συμπερασμάτων της παρούσας επανεξέτασης.
                  
               
                     (90)
                  
                  
                     Λόγω του γεγονότος ότι κανένας από τους παραγωγούς-εξαγωγείς δεν συνεργάστηκε, η κανονική αξία καθορίστηκε σε εθνική κλίμακα.
                  
               3.2.8.   Τιμή εξαγωγής
         
         
                     (91)
                  
                  
                     Λόγω της έλλειψης συνεργασίας από τους Κινέζους παραγωγούς-εξαγωγείς και επομένως της έλλειψης συγκεκριμένων πληροφοριών σχετικά με τις κινεζικές τιμές, η τιμή εξαγωγής καθορίστηκε με βάση τα διαθέσιμα στοιχεία σύμφωνα με το άρθρο 18 του βασικού κανονισμού, δηλαδή με βάση τις στατιστικές εισαγωγών Comext της Eurostat. Δεδομένου ότι οι τιμές αυτές αναφέρονταν σε βάση κόστους, ασφάλισης και ναύλου (στο εξής: CIF), προσαρμόστηκαν σε επίπεδο τιμών εκ του εργοστασίου με την αφαίρεση των θαλάσσιων ναύλων και εξόδων ασφάλισης, βάσει στοιχείων του ΟΟΣΑ (67), και των εξόδων εσωτερικών μεταφορών βάσει στοιχείων της Παγκόσμιας Τράπεζας (68).
                  
               3.2.9.   Σύγκριση και περιθώριο ντάμπινγκ
         
         
                     (92)
                  
                  
                     Η Επιτροπή συνέκρινε την κατασκευασμένη κανονική αξία σύμφωνα με το άρθρο 2 παράγραφος 6α στοιχείο α) του βασικού κανονισμού με την τιμή εξαγωγής σε τιμές στο επίπεδο εκ του εργοστασίου. Σε αυτή τη βάση, το διαπιστωθέν περιθώριο ντάμπινγκ, εκφρασμένο ως ποσοστό της τιμής CIF στα σύνορα της Ένωσης, πριν από την καταβολή του δασμού, ήταν 100,3 %. Επομένως, η Επιτροπή κατέληξε στο συμπέρασμα ότι η πρακτική ντάμπινγκ συνεχίστηκε κατά την περίοδο της έρευνας επανεξέτασης.
                  
               3.3.   Πιθανότητα συνέχισης της πρακτικής ντάμπινγκ
         
         
                     (93)
                  
                  
                     Για να εξετάσει την πιθανότητα συνέχισης της πρακτικής ντάμπινγκ, η Επιτροπή ανέλυσε τα ακόλουθα στοιχεία: την παραγωγική ικανότητα και πλεονάζουσα παραγωγική ικανότητα στη ΛΔΚ, καθώς και την ελκυστικότητα της αγοράς της Ένωσης.
                  
               3.3.1.   Παραγωγική ικανότητα και πλεονάζουσα παραγωγική ικανότητα στη ΛΔΚ
         
         
                     (94)
                  
                  
                     Δεδομένης της άρνησης συνεργασίας εκ μέρους της κινεζικής κυβέρνησης και των Κινέζων παραγωγών, η παραγωγική ικανότητα και η πλεονάζουσα παραγωγική ικανότητα στη ΛΔΚ καθορίστηκαν με βάση τα διαθέσιμα πραγματικά στοιχεία, και ιδίως τις πληροφορίες που υπέβαλε η αιτούσα, σύμφωνα με το άρθρο 18 του βασικού κανονισμού.
                  
               
                     (95)
                  
                  
                     Σύμφωνα με τα στοιχεία που παρέχονται στην αίτηση, η παραγωγική ικανότητα των ΕΣ το 2019 ανήλθε σε 890 000 τόνους. Η αιτούσα υπολόγισε επίσης ότι η πλεονάζουσα παραγωγική ικανότητα του υπό επανεξέταση προϊόντος στη ΛΔΚ ανήλθε σε περίπου 197 000 τόνους το 2019. Ο όγκος αυτός είναι εξαπλάσιος του όγκου των πωλήσεων των ενωσιακών παραγωγών και τετραπλάσιος του όγκου της κατανάλωσης στην ΕΕ.
                  
               
                     (96)
                  
                  
                     Με βάση τα ανωτέρω, η Επιτροπή κατέληξε στο συμπέρασμα ότι οι Κινέζοι παραγωγοί ΕΣ διαθέτουν σημαντική πλεονάζουσα παραγωγική ικανότητα, την οποία θα μπορούσαν να χρησιμοποιήσουν για την παραγωγή ΕΣ προς εξαγωγή στην Ένωση σε περίπτωση λήξης της ισχύος των μέτρων.
                  
               3.3.2.   Ελκυστικότητα της αγοράς της Ένωσης
         
         
                     (97)
                  
                  
                     Η αγορά της Ένωσης ήταν ανέκαθεν ελκυστική για τους Κινέζους παραγωγούς-εξαγωγείς ΕΣ. Αυτό αποδεικνύεται από τη συνεχή παρουσία τους στην ενωσιακή αγορά που χρονολογείται από την αρχική περίοδο έρευνας, καθώς και από τις προσπάθειες που καταβλήθηκαν για την καταστρατήγηση των μέτρων που ίσχυαν στο παρελθόν μέσω της Ταϊβάν, της Ινδονησίας, της Σρι Λάνκα και των Φιλιππινών, όπως αναφέρεται στην αιτιολογική σκέψη 2.
                  
               
                     (98)
                  
                  
                     Τέλος, λαμβανομένου υπόψη ότι, εκτός από την ΕΕ, η Αργεντινή (69), η Ιαπωνία (70), το Μεξικό (71), η Τουρκία (72) και οι ΗΠΑ (73) εφαρμόζουν υψηλά μέτρα αντιντάμπινγκ όσον αφορά τις εισαγωγές ΕΣ από τη ΛΔΚ, είναι πιθανό μεγάλες ποσότητες αυτής της πλεονάζουσας παραγωγικής ικανότητας να κατευθυνθούν στην αγορά της Ένωσης σε περίπτωση λήξης της ισχύος των μέτρων.
                  
               3.3.3.   Συμπέρασμα σχετικά με την πιθανότητα συνέχισης της πρακτικής ντάμπινγκ
         
         
                     (99)
                  
                  
                     Η έρευνα έδειξε ότι οι εισαγωγές από τη ΛΔΚ εξακολούθησαν να εισέρχονται στην ενωσιακή αγορά σε τιμές που αποτελούσαν αντικείμενο ντάμπινγκ κατά τη διάρκεια της περιόδου της έρευνας επανεξέτασης. Λαμβανομένων υπόψη των εισαγωγών ΕΣ στην Ένωση κατά τη διάρκεια της ΠΕΕ σε τιμές που αποτελούσαν αντικείμενο ντάμπινγκ, της μεγάλης πλεονάζουσας παραγωγικής ικανότητας στη ΛΔΚ και της ελκυστικότητας της αγοράς της Ένωσης, η Επιτροπή κατέληξε στο συμπέρασμα ότι σημαντικές ποσότητες ΕΣ από τη ΛΔΚ είναι πιθανό να εισέλθουν στην αγορά της Ένωσης σε επίπεδα τιμών που αποτελούν αντικείμενο ντάμπινγκ, σε περίπτωση λήξης της ισχύος των μέτρων.
                  
               
                     (100)
                  
                  
                     Με βάση τα ανωτέρω, η Επιτροπή κατέληξε στο συμπέρασμα ότι η λήξη των μέτρων αντιντάμπινγκ είναι πιθανό να οδηγήσει σε συνέχιση της πρακτικής ντάμπινγκ.
                  
               4.   ΠΙΘΑΝΟΤΗΤΑ ΣΥΝΕΧΙΣΗΣ Ή ΕΠΑΝΑΛΗΨΗΣ ΤΗΣ ΖΗΜΙΑΣ
         
         4.1.   Ορισμός του ενωσιακού κλάδου παραγωγής και της ενωσιακής παραγωγής
         
         
                     (101)
                  
                  
                     Κατά τη διάρκεια της περιόδου της έρευνας επανεξέτασης, το ομοειδές προϊόν κατασκευαζόταν από δεκαοχτώ παραγωγούς στην Ένωση. Οι παραγωγοί αυτοί αποτελούν τον «ενωσιακό κλάδο παραγωγής» κατά την έννοια του άρθρου 4 παράγραφος 1 του βασικού κανονισμού.
                  
               4.2.   Ενωσιακή κατανάλωση
         
         
                     (102)
                  
                  
                     Η Επιτροπή προσδιόρισε την ενωσιακή κατανάλωση προσθέτοντας τις πωλήσεις του ενωσιακού κλάδου παραγωγής στην αγορά της Ένωσης στις εισαγωγές από τη ΛΔΚ και άλλες τρίτες χώρες χρησιμοποιώντας τα στοιχεία της Eurostat σε επίπεδο κωδικών TARIC (ενοποιημένο δασμολόγιο της Ευρωπαϊκής Ένωσης).
                  
               
                     (103)
                  
                  
                     Με βάση τα προαναφερόμενα, η ενωσιακή κατανάλωση εξελίχθηκε ως εξής:
                     
                        Πίνακας 2
                     
                     
                        Ενωσιακή κατανάλωση
                     
                     
                                  
                              
                              
                                 2017
                              
                              
                                 2018
                              
                              
                                 2019
                              
                              
                                 ΠΕΕ
                              
                           
                                 Ενωσιακή κατανάλωση (σε τόνους)
                              
                              
                                 46 277 
                              
                              
                                 52 737 
                              
                              
                                 49 237 
                              
                              
                                 49 684 
                              
                           
                                 
                                    Δείκτης (2017 = 100 %)
                                 
                              
                              
                                 
                                    100 
                                 
                              
                              
                                 
                                    114 
                                 
                              
                              
                                 
                                    106 
                                 
                              
                              
                                 
                                    107 
                                 
                              
                           
                                 
                                             
                                                Πηγή:
                                             
                                          
                                          
                                             Επαληθευμένα στοιχεία των ενωσιακών παραγωγών του δείγματος, της αιτούσας και της Eurostat.
                                          
                                       
                           
               
                     (104)
                  
                  
                     Δεδομένου ότι τα ΕΣ χρησιμοποιούνται κυρίως στον κλάδο πετροχημικών, στις κατασκευές, στην παραγωγή ενέργειας, στη ναυπηγική βιομηχανία και στις βιομηχανικές εγκαταστάσεις για τη σύνδεση σωλήνων, η ζήτηση ΕΣ συνδυάζεται επομένως κυρίως με τη δραστηριότητα στον τομέα των ενεργειακών υποδομών, η οποία με τη σειρά της επηρεάζεται από την εξέλιξη των τιμών της ενέργειας.
                  
               
                     (105)
                  
                  
                     Κατά συνέπεια, έπειτα από ανάκαμψη των τιμών του πετρελαίου και του φυσικού αερίου το 2018 (74), η ενωσιακή κατανάλωση αυξήθηκε κατά περίπου 14 % το 2018 σε σύγκριση με το 2017. Αυτή την αύξηση της κατανάλωσης ακολούθησε μείωση κατά 8 % το 2019 (λόγω της πτώσης της τιμής του πετρελαίου και του φυσικού αερίου) και ελαφρά αύξηση κατά την ΠΕΕ, με αποτέλεσμα, ωστόσο, αύξηση της ενωσιακής κατανάλωσης κατά 7 % κατά την εξεταζόμενη περίοδο.
                  
               4.3.   Εισαγωγές από την Κίνα
         
         4.3.1.   Όγκος και μερίδιο αγοράς των εισαγωγών από την Κίνα
         
         
                     (106)
                  
                  
                     Η Επιτροπή προσδιόρισε τον όγκο των εισαγωγών με βάση τα στοιχεία της Eurostat.
                     
                        Πίνακας 3
                     
                     
                        Όγκος εισαγωγών (σε τόνους) και μερίδιο αγοράς από τη Κίνα
                     
                     
                                  
                              
                              
                                 2017
                              
                              
                                 2018
                              
                              
                                 2019
                              
                              
                                 Περίοδος της έρευνας επανεξέτασης
                              
                           
                                 ΕΣ καταγωγής Κίνας
                              
                              
                                 5 864 
                              
                              
                                 4 925 
                              
                              
                                 5 047 
                              
                              
                                 5 192 
                              
                           
                                 
                                    Δείκτης (2017 = 100 %)
                                 
                              
                              
                                 
                                    100 
                                 
                              
                              
                                 
                                    84 
                                 
                              
                              
                                 
                                    86 
                                 
                              
                              
                                 
                                    89 
                                 
                              
                           
                                 Μερίδιο αγοράς (%)
                              
                              
                                 13 
                              
                              
                                 9 
                              
                              
                                 10 
                              
                              
                                 10 
                              
                           
                                 
                                             
                                                Πηγή:
                                             
                                          
                                          
                                             Eurostat.
                                          
                                       
                           
               
                     (107)
                  
                  
                     Κατά την εξεταζόμενη περίοδο, ο συνολικός όγκος των εισαγωγών από την Κίνα μειώθηκε από 5 864 τόνους το 2017 σε 5 192 τόνους κατά την ΠΕΕ. Το μερίδιο αγοράς της Κίνας ακολούθησε την ίδια τάση και μειώθηκε κατά την εξεταζόμενη περίοδο από 13 % το 2017 σε 10 % κατά την ΠΕΕ.
                  
               4.3.2.   Τιμές των εισαγωγών από την Κίνα και υποτιμολόγηση
         
         
                     (108)
                  
                  
                     Η Επιτροπή προσδιόρισε τις τιμές των εισαγωγών βάσει στοιχείων της Eurostat. Σε αυτή τη βάση, η μέση τιμή εισαγωγής από την οικεία χώρα εξελίχθηκε ως εξής.
                     
                        Πίνακας 4
                     
                     
                        Τιμές εισαγωγής (EUR/τόνο) από την Κίνα
                     
                     
                                  
                              
                              
                                 2017
                              
                              
                                 2018
                              
                              
                                 2019
                              
                              
                                 Περίοδος της έρευνας επανεξέτασης
                              
                           
                                 ΕΣ καταγωγής Κίνας
                              
                              
                                 1 265,05 
                              
                              
                                 1 696,70 
                              
                              
                                 1 870,44 
                              
                              
                                 1 852,77 
                              
                           
                                 
                                    Δείκτης (2017 = 100 %)
                                 
                              
                              
                                 
                                    100 
                                 
                              
                              
                                 
                                    134 
                                 
                              
                              
                                 
                                    148 
                                 
                              
                              
                                 
                                    146 
                                 
                              
                           
                                 
                                             
                                                Πηγή:
                                             
                                          
                                          
                                             Eurostat.
                                          
                                       
                           
               
                     (109)
                  
                  
                     Κατά την εξεταζόμενη περίοδο η μέση τιμή εισαγωγής αυξήθηκε κατά 46 %, από 1 265 EUR/τόνο το 2017 σε 1 852 EUR/τόνο κατά την ΠΕΕ.
                  
               
                     (110)
                  
                  
                     Όπως αναφέρεται στην αιτιολογική σκέψη 13, κανένας Κινέζος παραγωγός-εξαγωγέας δεν συνεργάστηκε στην έρευνα. Κατά συνέπεια, η Επιτροπή προσδιόρισε την υποτιμολόγηση κατά την περίοδο έρευνας συγκρίνοντας τη σταθμισμένη μέση τιμή πώλησης από τους ενωσιακούς παραγωγούς του δείγματος σε μη συνδεδεμένους πελάτες στην αγορά της Ένωσης, προσαρμοσμένη σε επίπεδο τιμών εκ του εργοστασίου, και τη μέση τιμή των εισαγωγών από την οικεία χώρα βάσει των τιμών CIF (κόστος, ασφάλιση, ναύλος) σύμφωνα με στοιχεία της Eurostat, με κατάλληλες προσαρμογές για να ληφθούν υπόψη οι τελωνειακοί δασμοί και τα έξοδα μετά την εισαγωγή. Οι τιμές των κινεζικών εισαγωγών, χωρίς να συνυπολογιστούν οι δασμοί αντιντάμπινγκ, ήταν χαμηλότερες από τις ενωσιακές τιμές πώλησης κατά 16,4 %. Λαμβανομένων υπόψη των δασμών αντιντάμπινγκ, οι κινεζικές εισαγωγές εισέρχονταν στην αγορά της Ένωσης σε τιμές κατά 28 % υψηλότερες από το επίπεδο τιμών πώλησης της Ένωσης.
                  
               4.4.   Εισαγωγές από άλλες τρίτες χώρες
         
         
                     (111)
                  
                  
                     Ο όγκος, το μερίδιο αγοράς και οι τιμές των εισαγωγών από άλλες τρίτες χώρες εξελίχθηκαν ως εξής:
                     
                        Πίνακας 5
                     
                     
                        Όγκος (σε τόνους) και μερίδιο αγοράς των εισαγωγών από άλλες τρίτες χώρες (εξαιρουμένης της Κίνας)
                     
                     
                                 Χώρα
                              
                              
                                  
                              
                              
                                 2017
                              
                              
                                 2018
                              
                              
                                 2019
                              
                              
                                 Περίοδος της έρευνας επανεξέτασης
                              
                           
                                 Σύνολο τρίτων χωρών εξαιρουμένης της Κίνας
                              
                              
                                 Εισαγωγές
                              
                              
                                 10 506 
                              
                              
                                 13 632 
                              
                              
                                 12 883 
                              
                              
                                 13 563 
                              
                           
                                  
                              
                              
                                 
                                    Δείκτης
                                 
                              
                              
                                 
                                    100 
                                 
                              
                              
                                 
                                    130 
                                 
                              
                              
                                 
                                    123 
                                 
                              
                              
                                 
                                    129 
                                 
                              
                           
                                  
                              
                              
                                 Μερίδιο αγοράς (%)
                              
                              
                                 23 
                              
                              
                                 26 
                              
                              
                                 26 
                              
                              
                                 27 
                              
                           
                                  
                              
                              
                                 Τιμή (EUR/τόνο)
                              
                              
                                 2 083 
                              
                              
                                 2 209 
                              
                              
                                 2 396 
                              
                              
                                 2 478 
                              
                           
                                  
                              
                              
                                 
                                    Δείκτης (2016 = 100)
                                 
                              
                              
                                 
                                    100 
                                 
                              
                              
                                 
                                    106 
                                 
                              
                              
                                 
                                    115 
                                 
                              
                              
                                 
                                    119 
                                 
                              
                           
                                 Τουρκία
                              
                              
                                 Εισαγωγές
                              
                              
                                 1 498 
                              
                              
                                 1 907 
                              
                              
                                 2 800 
                              
                              
                                 2 860 
                              
                           
                                  
                              
                              
                                 Μερίδιο αγοράς (%)
                              
                              
                                 3 
                              
                              
                                 4 
                              
                              
                                 6 
                              
                              
                                 6 
                              
                           
                                  
                              
                              
                                 Τιμή (EUR/τόνο)
                              
                              
                                 1 825 
                              
                              
                                 1 978 
                              
                              
                                 2 032 
                              
                              
                                 2 090 
                              
                           
                                 Βιετνάμ
                              
                              
                                 Εισαγωγές
                              
                              
                                 2 527 
                              
                              
                                 2 958 
                              
                              
                                 1 976 
                              
                              
                                 2 240 
                              
                           
                                  
                              
                              
                                 Μερίδιο αγοράς (%)
                              
                              
                                 5 
                              
                              
                                 6 
                              
                              
                                 4 
                              
                              
                                 5 
                              
                           
                                  
                              
                              
                                 Τιμή (EUR/τόνο)
                              
                              
                                 1 504 
                              
                              
                                 1 554 
                              
                              
                                 1 794 
                              
                              
                                 1 850 
                              
                           
                                 Καμπότζη
                              
                              
                                 Εισαγωγές
                              
                              
                                 1 905 
                              
                              
                                 2 471 
                              
                              
                                 2 076 
                              
                              
                                 2 172 
                              
                           
                                  
                              
                              
                                 Μερίδιο αγοράς (%)
                              
                              
                                 4 
                              
                              
                                 5 
                              
                              
                                 4 
                              
                              
                                 4 
                              
                           
                                  
                              
                              
                                 Τιμή (EUR/τόνο)
                              
                              
                                 1 328 
                              
                              
                                 1 541 
                              
                              
                                 1 663 
                              
                              
                                 1 597 
                              
                           
                                 Άλλες τρίτες χώρες (εξαιρουμένων της Κίνας, της Τουρκίας, του Βιετνάμ και της Καμπότζης)
                              
                              
                                 Εισαγωγές
                              
                              
                                 4 576 
                              
                              
                                 6 296 
                              
                              
                                 6 031 
                              
                              
                                 6 291 
                              
                           
                                  
                              
                              
                                 Μερίδιο αγοράς (%)
                              
                              
                                 10 
                              
                              
                                 12 
                              
                              
                                 12 
                              
                              
                                 13 
                              
                           
                                  
                              
                              
                                 Τιμή (EUR/τόνο)
                              
                              
                                 2 801 
                              
                              
                                 2 849 
                              
                              
                                 3 015 
                              
                              
                                 3 182 
                              
                           
                                 
                                             
                                                Πηγή:
                                             
                                          
                                          
                                             Eurostat.
                                          
                                       
                           
               
                     (112)
                  
                  
                     Οι εισαγωγές από άλλες τρίτες χώρες ανήλθαν συνολικά σε 13 563 τόνους κατά την ΠΕΕ και αυξήθηκαν κατά 29 % σε σύγκριση με το 2017. Η αύξηση αυτή σημειώθηκε κυρίως μεταξύ 2017 και 2018, καθώς ο όγκος των εισαγωγών παρέμεινε στη συνέχεια σχετικά σταθερός έως το τέλος της ΠΕΕ. Η αύξηση των εισαγωγών αντικατοπτρίζεται στο μερίδιο αγοράς αυτών των εισαγωγών, το οποίο αυξήθηκε από 23 % το 2017 σε 27 % κατά την ΠΕΕ. Η μέση τιμή εισαγωγής αυξήθηκε σταθερά καθ’ όλη τη διάρκεια της εξεταζόμενης περιόδου και παρουσίασε αύξηση κατά 19 % κατά την ΠΕΕ σε σύγκριση με το 2017. Κατά μέσο όρο, οι εν λόγω τιμές ήταν χαμηλότερες από τις τιμές του ενωσιακού κλάδου παραγωγής.
                  
               4.5.   Οικονομική κατάσταση του ενωσιακού κλάδου παραγωγής
         
         4.5.1.   Γενικές παρατηρήσεις
         
         
                     (113)
                  
                  
                     Σύμφωνα με το άρθρο 3 παράγραφος 5 του βασικού κανονισμού, η εξέταση των επιπτώσεων των εισαγωγών που αποτελούν αντικείμενο ντάμπινγκ για τον ενωσιακό κλάδο παραγωγής περιέλαβε αξιολόγηση όλων των οικονομικών δεικτών που έχουν σημασία για την κατάσταση του ενωσιακού κλάδου παραγωγής κατά την εξεταζόμενη περίοδο.
                  
               
                     (114)
                  
                  
                     Για τον προσδιορισμό της ζημίας, η Επιτροπή προέβη σε διάκριση μεταξύ των μακροοικονομικών και μικροοικονομικών δεικτών ζημίας. Η Επιτροπή αξιολόγησε τους μακροοικονομικούς δείκτες βάσει των στοιχείων που υπέβαλε η αιτούσα και των επαληθευμένων απαντήσεων των ενωσιακών παραγωγών του δείγματος στο ερωτηματολόγιο. Τα στοιχεία αφορούσαν όλους τους ενωσιακούς παραγωγούς. Η Επιτροπή αξιολόγησε τους μικροοικονομικούς δείκτες με βάση τα στοιχεία που περιέχονταν στις απαντήσεις των ενωσιακών παραγωγών του δείγματος στο ερωτηματολόγιο. Τα στοιχεία αφορούσαν τους ενωσιακούς παραγωγούς του δείγματος. Διαπιστώθηκε ότι και τα δύο σύνολα στοιχείων ήταν αντιπροσωπευτικά της οικονομικής κατάστασης του ενωσιακού κλάδου παραγωγής.
                  
               
                     (115)
                  
                  
                     Οι μακροοικονομικοί δείκτες είναι οι εξής: παραγωγή, παραγωγική ικανότητα, χρησιμοποίηση παραγωγικής ικανότητας, όγκος πωλήσεων, μερίδιο αγοράς, ανάπτυξη, απασχόληση, παραγωγικότητα, μέγεθος του περιθωρίου ντάμπινγκ και ανάκαμψη από παλαιότερες πρακτικές ντάμπινγκ.
                  
               
                     (116)
                  
                  
                     Οι μικροοικονομικοί δείκτες είναι οι εξής: μέσες τιμές μονάδας, κόστος μονάδας, κόστος εργασίας, καταγραφή αποθεμάτων, αποδοτικότητα, ταμειακές ροές, επενδύσεις, απόδοση των επενδύσεων και ικανότητα άντλησης κεφαλαίων.
                  
               4.5.2.   Μακροοικονομικοί δείκτες
         
         4.5.2.1.   Παραγωγή, παραγωγική ικανότητα και χρησιμοποίηση της παραγωγικής ικανότητας
         
                     (117)
                  
                  
                     Κατά την εξεταζόμενη περίοδο η συνολική παραγωγή, παραγωγική ικανότητα και χρησιμοποίηση της παραγωγικής ικανότητας της Ένωσης εξελίχθηκαν ως εξής:
                     
                        Πίνακας 6
                     
                     
                        Παραγωγή, παραγωγική ικανότητα και χρησιμοποίηση της παραγωγικής ικανότητας των ενωσιακών παραγωγών
                     
                     
                                  
                              
                              
                                 2017
                              
                              
                                 2018
                              
                              
                                 2019
                              
                              
                                 Περίοδος της έρευνας επανεξέτασης
                              
                           
                                 Όγκος παραγωγής (σε τόνους)
                              
                              
                                 38 617 
                              
                              
                                 50 562 
                              
                              
                                 46 812 
                              
                              
                                 41 162 
                              
                           
                                 
                                    Δείκτης (2017 = 100)
                                 
                              
                              
                                 
                                    100 
                                 
                              
                              
                                 
                                    131 
                                 
                              
                              
                                 
                                    121 
                                 
                              
                              
                                 
                                    107 
                                 
                              
                           
                                 Παραγωγική ικανότητα (σε τόνους)
                              
                              
                                 144 702 
                              
                              
                                 158 271 
                              
                              
                                 150 526 
                              
                              
                                 150 526 
                              
                           
                                 
                                    Δείκτης (2017 = 100)
                                 
                              
                              
                                 
                                    100 
                                 
                              
                              
                                 
                                    109 
                                 
                              
                              
                                 
                                    104 
                                 
                              
                              
                                 
                                    104 
                                 
                              
                           
                                 Χρησιμοποίηση παραγωγικής ικανότητας (%)
                              
                              
                                 27 
                              
                              
                                 32 
                              
                              
                                 31 
                              
                              
                                 27 
                              
                           
                                 
                                             
                                                Πηγή:
                                             
                                          
                                          
                                             Στοιχεία που υπέβαλε η αιτούσα και επαληθευμένες απαντήσεις στο ερωτηματολόγιο από τους ενωσιακούς παραγωγούς του δείγματος.
                                          
                                       
                           
               
                     (118)
                  
                  
                     Η ενωσιακή παραγωγή αυξήθηκε κατά 7 % κατά την εξεταζόμενη περίοδο και ακολούθησε σε μεγάλο βαθμό την εξέλιξη των τιμών της ενέργειας. Ειδικότερα, τη σχετικά απότομη αύξηση κατά 31 % το 2018 ακολούθησε πτώση τόσο το 2019 όσο και κατά την ΠΕΕ.
                  
               
                     (119)
                  
                  
                     Η παραγωγική ικανότητα ακολούθησε παρόμοια τάση με την παραγωγή, δηλαδή μεγαλύτερη αύξηση το 2018, ακολουθούμενη από πτώση το 2019 και κατά την ΠΕΕ. Συνολικά, η ικανότητα παραγωγής αυξήθηκε κατά 4 % κατά την εξεταζόμενη περίοδο.
                  
               
                     (120)
                  
                  
                     Η χρησιμοποίηση της παραγωγικής ικανότητας, η οποία ακολούθησε παρόμοιες τάσεις, παρέμεινε πολύ χαμηλή κατά την εξεταζόμενη περίοδο (27-32 %). Σύμφωνα με την προηγούμενη έρευνα ενόψει της λήξης ισχύος των μέτρων (75), το χαμηλό επίπεδο χρησιμοποίησης της παραγωγικής ικανότητας οφείλεται εν μέρει στη μέθοδο υπολογισμού της συνολικής παραγωγικής ικανότητας, όπου η αναφερόμενη παραγωγική ικανότητα είναι μια θεωρητική μέγιστη παραγωγική ικανότητα (3 βάρδιες/ημέρα), η οποία δεν αντικατοπτρίζει απαραιτήτως με ακρίβεια την πραγματική παραγωγική ικανότητα.
                  
               4.5.2.2.   Όγκος πωλήσεων και μερίδιο αγοράς
         
                     (121)
                  
                  
                     Κατά την εξεταζόμενη περίοδο, ο όγκος πωλήσεων και το μερίδιο αγοράς του ενωσιακού κλάδου παραγωγής εξελίχθηκαν ως εξής:
                     
                        Πίνακας 7
                     
                     
                        Όγκος πωλήσεων και μερίδιο αγοράς των ενωσιακών παραγωγών
                     
                     
                                  
                              
                              
                                 2017
                              
                              
                                 2018
                              
                              
                                 2019
                              
                              
                                 Περίοδος της έρευνας επανεξέτασης
                              
                           
                                 Όγκος των πωλήσεων στην Ένωση (σε τόνους)
                              
                              
                                 29 907 
                              
                              
                                 34 180 
                              
                              
                                 31 306 
                              
                              
                                 30 929 
                              
                           
                                 
                                    Δείκτης (2017 = 100)
                                 
                              
                              
                                 
                                    100 
                                 
                              
                              
                                 
                                    114 
                                 
                              
                              
                                 
                                    105 
                                 
                              
                              
                                 
                                    103 
                                 
                              
                           
                                 Μερίδιο αγοράς (%)
                              
                              
                                 65 
                              
                              
                                 65 
                              
                              
                                 64 
                              
                              
                                 62 
                              
                           
                                 
                                             
                                                Πηγή:
                                             
                                          
                                          
                                             Στοιχεία που υπέβαλε ο ενωσιακός κλάδος παραγωγής και επαληθευμένες απαντήσεις στο ερωτηματολόγιο από τους ενωσιακούς παραγωγούς του δείγματος.
                                          
                                       
                           
               
                     (122)
                  
                  
                     Ο όγκος πωλήσεων του ομοειδούς προϊόντος από τον ενωσιακό κλάδο παραγωγής κατά την εξεταζόμενη περίοδο ακολούθησε ουσιαστικά τις τάσεις της αγοράς και την εξέλιξη της ενωσιακής κατανάλωσης, η οποία αυξήθηκε κυρίως το 2018 και στη συνέχεια μειώθηκε σχεδόν στα επίπεδα του 2017 κατά την ΠΕΕ (αύξηση + 3 %).
                  
               
                     (123)
                  
                  
                     Το μερίδιο αγοράς του ενωσιακού κλάδου παραγωγής παρέμεινε σταθερό στο 65 % κατά την περίοδο 2017-2018 και στη συνέχεια μειώθηκε στο 62 % κατά την ΠΕΕ. Συγκριτικά, το μερίδιο αγοράς του ενωσιακού κλάδου παραγωγής ήταν 64 % κατά την προηγούμενη περίοδο έρευνας επανεξέτασης ενόψει της λήξης ισχύος των μέτρων (76).
                  
               4.5.2.3.   Ανάπτυξη
         
                     (124)
                  
                  
                     Παρά τον αυξημένο όγκο πωλήσεων κατά 3 % κατά την εξεταζόμενη περίοδο, οι πωλήσεις του ενωσιακού κλάδου παραγωγής δεν αυξήθηκαν με τον ίδιο ρυθμό με τη ζήτηση, η οποία αυξήθηκε κατά 7 %· κατά συνέπεια, το μερίδιο αγοράς του ενωσιακού κλάδου παραγωγής μειώθηκε από 65 % το 2017 σε 62 % κατά την ΠΕΕ.
                  
               4.5.2.4.   Απασχόληση και παραγωγικότητα
         
                     (125)
                  
                  
                     Κατά την εξεταζόμενη περίοδο, η απασχόληση και η παραγωγικότητα εξελίχθηκαν ως εξής:
                     
                        Πίνακας 8
                     
                     
                        Απασχόληση και παραγωγικότητα των ενωσιακών παραγωγών
                     
                     
                                  
                              
                              
                                 2017
                              
                              
                                 2018
                              
                              
                                 2019
                              
                              
                                 Περίοδος της έρευνας επανεξέτασης
                              
                           
                                 Αριθμός εργαζομένων
                              
                              
                                 953 
                              
                              
                                 1 035 
                              
                              
                                 996 
                              
                              
                                 958 
                              
                           
                                 
                                    Δείκτης (2017 = 100)
                                 
                              
                              
                                 
                                    100 
                                 
                              
                              
                                 
                                    109 
                                 
                              
                              
                                 
                                    105 
                                 
                              
                              
                                 
                                    101 
                                 
                              
                           
                                 Παραγωγικότητα (τόνοι/εργαζόμενο)
                              
                              
                                 41 
                              
                              
                                 49 
                              
                              
                                 47 
                              
                              
                                 43 
                              
                           
                                 
                                    Δείκτης (2017 = 100)
                                 
                              
                              
                                 
                                    100 
                                 
                              
                              
                                 
                                    121 
                                 
                              
                              
                                 
                                    116 
                                 
                              
                              
                                 
                                    106 
                                 
                              
                           
                                 
                                             
                                                Πηγή:
                                             
                                          
                                          
                                             Στοιχεία που υπέβαλε η αιτούσα και επαληθευμένες απαντήσεις στο ερωτηματολόγιο από τους ενωσιακούς παραγωγούς του δείγματος.
                                          
                                       
                           
               
                     (126)
                  
                  
                     Τόσο η απασχόληση όσο και η παραγωγικότητα αυξήθηκαν το 2018 σε σύγκριση με το 2017 και στη συνέχεια μειώθηκαν κατά την ΠΕΕ σε επίπεδα ελαφρώς υψηλότερα από τα επίπεδα του 2017 (1 % για την απασχόληση και 6 % για την παραγωγικότητα αντίστοιχα).
                  
               4.5.3.   Μέγεθος του περιθωρίου ντάμπινγκ και ανάκαμψη από παλαιότερες πρακτικές ντάμπινγκ
         
         
                     (127)
                  
                  
                     Το περιθώριο ντάμπινγκ που καθορίστηκε στο πλαίσιο της έρευνας στην παρούσα υπόθεση υπερβαίνει κατά πολύ το ελάχιστο επίπεδο. Ο αντίκτυπος του μεγέθους του πραγματικού περιθωρίου ντάμπινγκ στον ενωσιακό κλάδο παραγωγής είναι επομένως σημαντικός, όχι μόνο υπό το πρίσμα των τιμών των εισαγωγών από την οικεία χώρα, αλλά και λαμβανομένων υπόψη των όγκων των εν λόγω εισαγωγών.
                  
               
                     (128)
                  
                  
                     Επιπλέον, ο ενωσιακός κλάδος παραγωγής εξακολουθεί να βρίσκεται σε διαδικασία ανάκαμψης από τις επιπτώσεις παλαιότερων ζημιογόνων πρακτικών ντάμπινγκ από εισαγωγές ΕΣ καταγωγής Ρωσικής Ομοσπονδίας, Δημοκρατίας της Κορέας και Μαλαισίας.
                  
               4.5.4.   Μικροοικονομικοί δείκτες
         
         4.5.4.1.   Τιμές και παράγοντες που επηρεάζουν τις τιμές
         
                     (129)
                  
                  
                     Οι μέσες τιμές πώλησης του ενωσιακού κλάδου παραγωγής σε μη συνδεδεμένους πελάτες στην Ένωση και το μοναδιαίο κόστος παρουσίασαν την κατωτέρω εξέλιξη κατά την εξεταζόμενη περίοδο:
                     
                        Πίνακας 9
                     
                     
                        Μέσες τιμές πώλησης στην Ένωση και μοναδιαίο κόστος
                     
                     
                                  
                              
                              
                                 2017
                              
                              
                                 2018
                              
                              
                                 2019
                              
                              
                                 Περίοδος της έρευνας επανεξέτασης
                              
                           
                                 Μέση μοναδιαία τιμή πώλησης στην Ένωση (EUR/τόνο)
                              
                              
                                 2 479 
                              
                              
                                 2 547 
                              
                              
                                 2 709 
                              
                              
                                 2 583 
                              
                           
                                 
                                    Δείκτης (2017 = 100)
                                 
                              
                              
                                 
                                    100 
                                 
                              
                              
                                 
                                    103 
                                 
                              
                              
                                 
                                    109 
                                 
                              
                              
                                 
                                    104 
                                 
                              
                           
                                 Μοναδιαίο κόστος παραγωγής
                                 (EUR/τόνο)
                              
                              
                                 3 096 
                              
                              
                                 2 878 
                              
                              
                                 3 007 
                              
                              
                                 3 079 
                              
                           
                                 
                                    Δείκτης (2017 = 100)
                                 
                              
                              
                                 
                                    100 
                                 
                              
                              
                                 
                                    93 
                                 
                              
                              
                                 
                                    97 
                                 
                              
                              
                                 
                                    100 
                                 
                              
                           
                                 
                                             
                                                Πηγή:
                                             
                                          
                                          
                                             Επαληθευμένες απαντήσεις των ενωσιακών παραγωγών του δείγματος στο ερωτηματολόγιο.
                                          
                                       
                           
               
                     (130)
                  
                  
                     Η μέση μοναδιαία τιμή πώλησης του ενωσιακού κλάδου παραγωγής σε μη συνδεδεμένους πελάτες στην Ένωση αυξήθηκε κατά 4 % κατά την εξεταζόμενη περίοδο, φτάνοντας τα υψηλότερα επίπεδα το 2019 (+ 9 % σε σύγκριση με το 2017. Το μοναδιαίο κόστος παραγωγής μειώθηκε κατά 7 % από το 2017 έως το 2018 και στη συνέχεια αυξήθηκε έως ότου έφθασε, κατά την ΠΕΕ, στο ίδιο επίπεδο με αυτό του 2017.
                  
               4.5.4.2.   Κόστος εργασίας
         
                     (131)
                  
                  
                     Κατά την εξεταζόμενη περίοδο, το μέσο κόστος εργασίας εξελίχθηκε ως εξής:
                     
                        Πίνακας 10
                     
                     
                        Μέσο κόστος εργασίας ανά εργαζόμενο
                     
                     
                                  
                              
                              
                                 2017
                              
                              
                                 2018
                              
                              
                                 2019
                              
                              
                                 Περίοδος της έρευνας επανεξέτασης
                              
                           
                                 Μέσο κόστος εργασίας ανά εργαζόμενο (σε EUR ανά εργαζόμενο)
                              
                              
                                 55 627 
                              
                              
                                 63 259 
                              
                              
                                 62 588 
                              
                              
                                 60 718 
                              
                           
                                 
                                    Δείκτης (2017 = 100)
                                 
                              
                              
                                 
                                    100 
                                 
                              
                              
                                 
                                    114 
                                 
                              
                              
                                 
                                    113 
                                 
                              
                              
                                 
                                    109 
                                 
                              
                           
                                 
                                             
                                                Πηγή:
                                             
                                          
                                          
                                             Επαληθευμένες απαντήσεις των ενωσιακών παραγωγών του δείγματος στο ερωτηματολόγιο.
                                          
                                       
                           
               
                     (132)
                  
                  
                     Το μέσο κόστος εργασίας ανά εργαζόμενο κατά την εξεταζόμενη περίοδο αυξήθηκε κατά 9 %.
                  
               4.5.4.3.   Αποθέματα
         
                     (133)
                  
                  
                     Κατά την εξεταζόμενη περίοδο τα επίπεδα των αποθεμάτων εξελίχθηκαν ως εξής:
                     
                        Πίνακας 11
                     
                     
                        Αποθέματα
                     
                     
                                  
                              
                              
                                 2017
                              
                              
                                 2018
                              
                              
                                 2019
                              
                              
                                 Περίοδος της έρευνας επανεξέτασης
                              
                           
                                 Τελικά αποθέματα (τόνοι)
                              
                              
                                 7 416 
                              
                              
                                 7 716 
                              
                              
                                 8 830 
                              
                              
                                 6 938 
                              
                           
                                 
                                    Δείκτης (2017 = 100)
                                 
                              
                              
                                 
                                    100 
                                 
                              
                              
                                 
                                    104 
                                 
                              
                              
                                 
                                    119 
                                 
                              
                              
                                 
                                    94 
                                 
                              
                           
                                 
                                             
                                                Πηγή:
                                             
                                          
                                          
                                             Επαληθευμένες απαντήσεις των ενωσιακών παραγωγών του δείγματος στο ερωτηματολόγιο.
                                          
                                       
                           
               
                     (134)
                  
                  
                     Το επίπεδο των τελικών αποθεμάτων των ενωσιακών παραγωγών του δείγματος αυξήθηκε σταδιακά κατά την περίοδο 2018-2019, ενώ μειώθηκε κάτω από τα επίπεδα του 2017 (κατά 3 %) κατά την ΠΕΕ.
                  
               4.5.4.4.   Κερδοφορία, ταμειακές ροές, επενδύσεις, απόδοση επενδύσεων και ικανότητα άντλησης κεφαλαίων
         
                     (135)
                  
                  
                     Η κερδοφορία, οι ταμειακές ροές, οι επενδύσεις και η απόδοση επενδύσεων εξελίχθηκαν ως εξής κατά την εξεταζόμενη περίοδο:
                     
                        Πίνακας 12
                     
                     
                        Κερδοφορία, ταμειακές ροές, επενδύσεις και απόδοση επενδύσεων
                     
                     
                                  
                              
                              
                                 2017
                              
                              
                                 2018
                              
                              
                                 2019
                              
                              
                                 Περίοδος της έρευνας επανεξέτασης
                              
                           
                                 Κερδοφορία των πωλήσεων στην Ένωση σε μη συνδεδεμένους πελάτες (% του κύκλου εργασιών πωλήσεων)
                              
                              
                                 -22 
                              
                              
                                 -4 
                              
                              
                                 -6 
                              
                              
                                 -12 
                              
                           
                                 
                                    Δείκτης (2017 = 100)
                                 
                              
                              
                                 
                                    - 100 
                                 
                              
                              
                                 
                                    -20 
                                 
                              
                              
                                 
                                    -27 
                                 
                              
                              
                                 
                                    -53 
                                 
                              
                           
                                 Ταμειακές ροές (EUR)
                              
                              
                                 - 712 306 
                              
                              
                                 3 885 489 
                              
                              
                                 -2 909 316 
                              
                              
                                 -3 154 172 
                              
                           
                                 
                                    Δείκτης (2017 = 100)
                                 
                              
                              
                                 
                                    - 100 
                                 
                              
                              
                                 
                                    545 
                                 
                              
                              
                                 
                                    - 408 
                                 
                              
                              
                                 
                                    - 443 
                                 
                              
                           
                                 Επενδύσεις (EUR)
                              
                              
                                 5 206 064 
                              
                              
                                 4 312 069 
                              
                              
                                 4 030 480 
                              
                              
                                 3 429 405 
                              
                           
                                 
                                    Δείκτης (2017 = 100)
                                 
                              
                              
                                 
                                    100 
                                 
                              
                              
                                 
                                    83 
                                 
                              
                              
                                 
                                    77 
                                 
                              
                              
                                 
                                    66 
                                 
                              
                           
                                 Απόδοση επενδύσεων (%)
                              
                              
                                 -12 
                              
                              
                                 7 
                              
                              
                                 -7 
                              
                              
                                 -14 
                              
                           
                                 
                                    Δείκτης (2017 = 100)
                                 
                              
                              
                                 
                                    - 100 
                                 
                              
                              
                                 
                                    56 
                                 
                              
                              
                                 
                                    -61 
                                 
                              
                              
                                 
                                    - 116 
                                 
                              
                           
                                 
                                             
                                                Πηγή:
                                             
                                          
                                          
                                             Επαληθευμένες απαντήσεις των ενωσιακών παραγωγών του δείγματος στο ερωτηματολόγιο.
                                          
                                       
                           
               
                     (136)
                  
                  
                     Στο πλαίσιο της έρευνας προσδιορίστηκε η κερδοφορία του ενωσιακού κλάδου παραγωγής με την έκφραση του καθαρού προ φόρων κέρδους των πωλήσεων του ομοειδούς προϊόντος σε μη συνδεδεμένους πελάτες εντός της Ένωσης ως ποσοστό του κύκλου εργασιών των εν λόγω πωλήσεων. Η κερδοφορία των παραγωγών του δείγματος ήταν αρνητική κατά την εξεταζόμενη περίοδο, από -22 % το 2017 σε -12 % κατά την ΠΕΕ. Την περίοδο 2018-2019 ήταν -4 % και -6 % αντίστοιχα, συμβαδίζοντας με την αύξηση της ζήτησης σε συνδυασμό με τη μείωση του κόστους παραγωγής.
                  
               
                     (137)
                  
                  
                     Η καθαρή ταμειακή ροή είναι η ικανότητα του ενωσιακού κλάδου παραγωγής να αυτοχρηματοδοτεί τις δραστηριότητές του. Οι καθαρές ταμειακές ροές παρέμειναν αρνητικές καθ’ όλη τη διάρκεια της εξεταζόμενης περιόδου, με εξαίρεση το 2018 λόγω των ευνοϊκών συνθηκών της αγοράς.
                  
               
                     (138)
                  
                  
                     Οι επενδύσεις (με έμφαση κυρίως στην αναβάθμιση του εξοπλισμού παραγωγής, στην αύξηση της ποιότητας, της παραγωγικότητας και της ευελιξίας στην παραγωγική διαδικασία) μειώθηκαν σταδιακά κατά την εξεταζόμενη περίοδο και ήταν κατά 34 % χαμηλότερες κατά την ΠΕΕ σε σύγκριση με το 2017. Η τάση αυτή είναι ενδεικτική της αβεβαιότητας της αγοράς που προέκυψε από την πανδημία COVID και της μείωσης της ζήτησης που προκλήθηκε από τις χαμηλότερες τιμές ενέργειας το 2019 και κατά την ΠΕΕ.
                  
               
                     (139)
                  
                  
                     Η απόδοση των επενδύσεων από την παραγωγή και την πώληση του ομοειδούς προϊόντος παρουσίασε παρόμοια τάση με την κερδοφορία, καθώς αυξήθηκε απότομα το 2018 και στη συνέχεια μειώθηκε το 2019 και κατά την ΠΕΕ.
                  
               4.5.5.   Συμπέρασμα σχετικά με την κατάσταση του ενωσιακού κλάδου παραγωγής
         
         
                     (140)
                  
                  
                     Παρά τις βελτιώσεις, ιδίως σε έτη με ευνοϊκό κλίμα στην αγορά (π.χ. το 2018, δηλαδή πριν από την έξαρση της νόσου COVID-19 και μετά την αύξηση των επενδύσεων σε ενεργειακές υποδομές χάρη στην ανάκαμψη των τιμών του πετρελαίου και του φυσικού αερίου), η κατάσταση του ενωσιακού κλάδου παραγωγής εξακολουθεί να είναι επισφαλής. Δεν μπόρεσε να επωφεληθεί πλήρως από την αύξηση της ζήτησης κατά την εξεταζόμενη περίοδο, με αποτέλεσμα τη μείωση του μεριδίου αγοράς από 65 % σε 62 %. Ο ενωσιακός κλάδος παραγωγής εξακολούθησε να καταγράφει σημαντικές ζημίες καθ’ όλη τη διάρκεια της εξεταζόμενης περιόδου. Οι ζημίες του ανήλθαν σε -12 % κατά την ΠΕΕ. Οι ταμειακές ροές και η απόδοση των επενδύσεων ήταν σε μεγάλο βαθμό αρνητικές κατά την εξεταζόμενη περίοδο.
                  
               
                     (141)
                  
                  
                     Με βάση τα ανωτέρω, η ελαφρά αύξηση της παραγωγικότητας κατά την εξεταζόμενη περίοδο και οι σταθερά υψηλές εξαγωγικές επιδόσεις του ενωσιακού κλάδου παραγωγής, με τις εξαγωγές των παραγωγών της Ένωσης να αντιπροσωπεύουν περίπου το 20 % των συνολικών πωλήσεών τους, συνέβαλαν στη διαρκή βιωσιμότητα του ενωσιακού κλάδου παραγωγής και καταδεικνύουν τις συνεχείς προσπάθειες του ενωσιακού κλάδου παραγωγής να διεισδύσει σε νέες αγορές και να παραμείνει ανταγωνιστικός σε παγκόσμιο επίπεδο.
                  
               
                     (142)
                  
                  
                     Με βάση τα ανωτέρω, η Επιτροπή κατέληξε στο συμπέρασμα ότι ο ενωσιακός κλάδος παραγωγής υπέστη σημαντική ζημία κατά την έννοια του άρθρου 3 παράγραφος 5 του βασικού κανονισμού.
                  
               
                     (143)
                  
                  
                     Η Επιτροπή αξιολόγησε στη συνέχεια αν υπάρχει αιτιώδης συνάφεια μεταξύ των εισαγωγών από την οικεία χώρα και της ζημίας που υπέστη ο ενωσιακός κλάδος παραγωγής. Οι ποσότητες των εισαγωγών από τη ΛΔΚ παρέμειναν σημαντικές καθ’ όλη τη διάρκεια της εξεταζόμενης περιόδου, αλλά μειώθηκαν κατά 11 %. Οι τιμές των κινεζικών εισαγωγών αυξήθηκαν κατά 46 % κατά την εξεταζόμενη περίοδο. Λαμβανομένων υπόψη των ισχυόντων μέτρων, οι εν λόγω εισαγωγές εισήλθαν στην αγορά της Ένωσης σε τιμές κατά 28 % υψηλότερες από τις τιμές του ενωσιακού κλάδου παραγωγής και, ως εκ τούτου, σε μη ζημιογόνα επίπεδα.
                  
               
                     (144)
                  
                  
                     Λαμβάνοντας υπόψη τα ανωτέρω, η Επιτροπή κατέληξε στο συμπέρασμα ότι η σημαντική ζημία που υπέστη ο ενωσιακός κλάδος παραγωγής δεν μπορούσε να έχει προκληθεί από τις εισαγωγές από την οικεία χώρα.
                  
               
                     (145)
                  
                  
                     Στο πλαίσιο αυτό, η Επιτροπή αξιολόγησε, σύμφωνα με το άρθρο 11 παράγραφος 2 του βασικού κανονισμού, αν υπάρχει πιθανότητα επανάληψης της ζημίας που προκάλεσαν αρχικά οι εισαγωγές που αποτελούν αντικείμενο ντάμπινγκ από τη ΛΔΚ, αν καταργούνταν τα μέτρα.
                  
               5.   ΠΙΘΑΝΟΤΗΤΑ ΕΠΑΝΑΛΗΨΗΣ ΤΗΣ ΖΗΜΙΑΣ ΠΟΥ ΠΡΟΚΛΗΘΗΚΕ ΑΡΧΙΚΑ ΑΠΟ ΤΙΣ ΕΙΣΑΓΩΓΕΣ ΠΟΥ ΑΠΟΤΕΛΟΥΝ ΑΝΤΙΚΕΙΜΕΝΟ ΝΤΑΜΠΙΝΓΚ ΑΠΟ ΤΗΝ ΟΙΚΕΙΑ ΧΩΡΑ, ΑΝ ΚΑΤΑΡΓΗΘΟΥΝ ΤΑ ΜΕΤΡΑ
         
         
                     (146)
                  
                  
                     Για να καθοριστεί κατά πόσον υπάρχει πιθανότητα επανάληψης της ζημίας που προκλήθηκε αρχικά από τις εισαγωγές που αποτελούν αντικείμενο ντάμπινγκ από τη ΛΔΚ, η Επιτροπή εξέτασε τα ακόλουθα στοιχεία: 1) την πλεονάζουσα παραγωγική ικανότητα στην οικεία χώρα και την ελκυστικότητα της ενωσιακής αγοράς· και 2) τον αντίκτυπο των δυνητικών εισαγωγών και των επιπέδων τιμών των εν λόγω εισαγωγών από τη ΛΔΚ στην κατάσταση του ενωσιακού κλάδου παραγωγής σε περίπτωση λήξης της ισχύος των μέτρων.
                  
               
                     (147)
                  
                  
                     Όπως αναφέρθηκε στην αιτιολογική σκέψη 95 ανωτέρω, η διαθέσιμη πλεονάζουσα παραγωγική ικανότητα στην Κίνα αντιπροσώπευε σχεδόν το τετραπλάσιο της κατανάλωσης στην Ένωση κατά τη διάρκεια της περιόδου της έρευνας επανεξέτασης. Χωρίς τους ισχύοντες δασμούς αντιντάμπινγκ, οι κινεζικές εισαγωγές θα ήταν χαμηλότερες από τις τιμές των ενωσιακών παραγωγών κατά 16,4 %. Δεδομένου ότι οι υπολογισμοί της υποτιμολόγησης βασίστηκαν στις τιμές πώλησης του ενωσιακού κλάδου παραγωγής με τις οποίες ο κλάδος παραγωγής καταγράφει ζημίες, τα περιθώρια ζημίας θα ήταν πολύ υψηλότερα. Ως εκ τούτου, σε περίπτωση κατάργησης των μέτρων, είναι πιθανό μεγάλοι όγκοι εισαγωγών που αποτελούν αντικείμενο ντάμπινγκ σε ζημιογόνες τιμές να διεισδύσουν στην αγορά της Ένωσης.
                  
               
                     (148)
                  
                  
                     Το συνεχιζόμενο ενδιαφέρον των Κινέζων παραγωγών-εξαγωγέων στην αγορά της Ένωσης καταδεικνύεται από τους σχετικά σταθερούς όγκους εισαγωγών κατά την εξεταζόμενη περίοδο παρά τα ισχύοντα μέτρα. Επιπλέον, διαπιστώθηκε ότι οι Κινέζοι εξαγωγείς καταστρατηγούν το ισχύον μέτρο αντιντάμπινγκ μέσω τεσσάρων διαφορετικών τρίτων χωρών και συγκεκριμένα την Ταϊβάν, τη Σρι Λάνκα, την Ινδονησία και τις Φιλιππίνες. Αυτές οι επαναλαμβανόμενες πρακτικές καταστρατήγησης καταδεικνύουν το συμφέρον των Κινέζων παραγωγών-εξαγωγέων όσον αφορά την πρόσβαση στην ενωσιακή αγορά χωρίς περιορισμούς και, ως εκ τούτου, την ελκυστικότητα της αγοράς της Ένωσης για τις κινεζικές εξαγωγές. Τέλος, όπως εξηγείται στην αιτιολογική σκέψη 104, και άλλες τρίτες χώρες εφαρμόζουν μια σειρά από μέτρα αντιντάμπινγκ όσον αφορά τις εισαγωγές ΕΣ από τη ΛΔΚ, γεγονός που καθιστά πιθανή τη διοχέτευση μεγάλων ποσοτήτων ΕΣ από τη ΛΔΚ στην αγορά της Ένωσης σε περίπτωση λήξης της ισχύος των μέτρων.
                  
               
                     (149)
                  
                  
                     Η πιθανή αύξηση των εισαγωγών που αποτελούν αντικείμενο ντάμπινγκ σε ζημιογόνες τιμές θα οδηγούσε σε περαιτέρω επιδείνωση της κατάστασης του ενωσιακού κλάδου παραγωγής. Η πίεση στις τιμές δεν θα επέτρεπε στον ενωσιακό κλάδο παραγωγής να αυξήσει τις τιμές του σε κερδοφόρα επίπεδα και θα οδηγούσε πιθανότατα σε περαιτέρω οικονομικές ζημίες και σε μείωση της παραγωγής ή ακόμη και σε κλείσιμο εργοστασίων των παραγωγών της Ένωσης. Επιπλέον, οι εν λόγω εισαγωγές θα συνέχιζαν να καταλαμβάνουν μερίδιο αγοράς στην αγορά της Ένωσης εις βάρος του ενωσιακού κλάδου παραγωγής, με αποτέλεσμα την περαιτέρω μείωση της ήδη χαμηλής χρησιμοποίησης της παραγωγικής ικανότητας από τον ενωσιακό κλάδο παραγωγής.
                  
               
                     (150)
                  
                  
                     Ως εκ τούτου, η Επιτροπή κατέληξε στο συμπέρασμα ότι η κατάργηση των ισχυόντων μέτρων είναι πολύ πιθανό να οδηγήσει σε επανάληψη της ζημίας που προκλήθηκε αρχικά στον ενωσιακό κλάδο παραγωγής από τις εισαγωγές από τη ΛΔΚ κατά την έννοια του άρθρου 11 παράγραφος 2 του βασικού κανονισμού.
                  
               6.   ΣΥΜΦΕΡΟΝ ΤΗΣ ΕΝΩΣΗΣ
         
         
                     (151)
                  
                  
                     Σύμφωνα με το άρθρο 21 του βασικού κανονισμού, η Επιτροπή εξέτασε αν η διατήρηση των υφιστάμενων μέτρων αντιντάμπινγκ έναντι της Κίνας δεν είναι στο συμφέρον της Ένωσης στο σύνολό της. Ο προσδιορισμός του συμφέροντος της Ένωσης βασίστηκε στην εκτίμηση όλων των διαφόρων εμπλεκόμενων συμφερόντων, συμπεριλαμβανομένων των συμφερόντων του ενωσιακού κλάδου παραγωγής, των εισαγωγέων και των χρηστών.
                  
               
                     (152)
                  
                  
                     Σε όλα τα ενδιαφερόμενα μέρη δόθηκε η δυνατότητα να γνωστοποιήσουν τις απόψεις τους σύμφωνα με το άρθρο 21 παράγραφος 2 του βασικού κανονισμού.
                  
               
                     (153)
                  
                  
                     Σε αυτή τη βάση, η Επιτροπή εξέτασε κατά πόσον, παρά τα συμπεράσματα σχετικά με την πιθανότητα συνέχισης του ντάμπινγκ και την πιθανότητα επανάληψης της ζημίας, υπάρχουν επιτακτικοί λόγοι που θα οδηγούσαν στο συμπέρασμα ότι η διατήρηση μέτρων στη συγκεκριμένη περίπτωση αντίκειται στο συμφέρον της Ένωσης.
                  
               6.1.   Συμφέρον του ενωσιακού κλάδου παραγωγής
         
         
                     (154)
                  
                  
                     Όπως συνάγεται στις αιτιολογικές σκέψεις 140 και 142 και όπως επιβεβαιώνεται από τις αρνητικές τάσεις πολλών δεικτών ζημίας, ο ενωσιακός κλάδος παραγωγής εξακολούθησε να βρίσκεται σε πολύ ευάλωτη κατάσταση κατά την περίοδο της έρευνας επανεξέτασης. Επιπλέον, στην αιτιολογική σκέψη 148 συνάχθηκε το συμπέρασμα ότι, σε περίπτωση λήξης της ισχύος των μέτρων αντιντάμπινγκ κατά της Κίνας, θα επαναληφθεί η ζημία.
                  
               
                     (155)
                  
                  
                     Συνολικά, παρά τη ζημιογόνο κατάσταση του ενωσιακού κλάδου παραγωγής στην αγορά της Ένωσης, η Επιτροπή έκρινε ότι ο κλάδος παραγωγής εξακολουθεί να είναι βιώσιμος. Όχι μόνο οι εξαγωγικές επιδόσεις του ενωσιακού κλάδου παραγωγής είναι σταθερά ισχυρές, με τις εξαγωγικές πωλήσεις να αντιπροσωπεύουν σημαντικό μερίδιο του όγκου των πωλήσεων, αλλά και τα επίπεδα παραγωγικότητας αυξήθηκαν κατά την εξεταζόμενη περίοδο. Ωστόσο, ο ενωσιακός κλάδος παραγωγής εξακολουθεί να παρουσιάζει πολύ χαμηλά επίπεδα χρησιμοποίησης της παραγωγικής ικανότητας και συνεχίζει να έχει αρνητική κερδοφορία.
                  
               
                     (156)
                  
                  
                     Τυχόν περαιτέρω επιδείνωση θα επηρέαζε τη συνολική του κατάσταση, ενέχοντας τον κίνδυνο μείωσης ή ακόμα και οριστικού κλεισίματος εγκαταστάσεων παραγωγής στην Ένωση. Συνεπώς, συνάγεται το συμπέρασμα ότι η συνέχιση των μέτρων κατά της Κίνας θα ήταν προς το συμφέρον του ενωσιακού κλάδου παραγωγής.
                  
               6.2.   Συμφέρον των εισαγωγέων/εμπόρων και των χρηστών
         
         
                     (157)
                  
                  
                     Δύο μη συνδεδεμένοι εισαγωγείς, οι οποίοι αντιπροσωπεύουν περίπου το 6 % των συνολικών εισαγωγών ΕΣ από την Κίνα κατά την ΠΕΕ, αναγγέλθηκαν μετά τη δημοσίευση της ανακοίνωσης για την έναρξη της διαδικασίας. Και οι δύο εισαγωγείς εξέφρασαν την υποστήριξή τους για τη συνέχιση των μέτρων. Η επιχειρηματική τους δραστηριότητα σχετικά με το υπό εξέταση προϊόν ήταν επικερδής κατά την ΠΕΕ. Επομένως, συνάγεται το συμπέρασμα ότι, από τη σκοπιά των εισαγωγέων, δεν συντρέχουν επιτακτικοί λόγοι για τη μη παράταση των υφιστάμενων μέτρων.
                  
               
                     (158)
                  
                  
                     Κανένας χρήστης δεν εξέφρασε ενδιαφέρον συμμετοχής μετά τη δημοσίευση της ανακοίνωσης για την έναρξη της διαδικασίας και κατά τη διάρκεια της έρευνας. Υπενθυμίζεται ότι τα ΕΣ αποτελούν μόνο εξαρτήματα που χρησιμοποιούνται για τη σύνδεση σωλήνων και, ως εκ τούτου, το κόστος τους αντιπροσωπεύει γενικά μικρό μόνο μέρος του συνολικού κόστους του έργου.
                  
               
                     (159)
                  
                  
                     Επομένως, δεν υπήρχαν ενδείξεις ότι η διατήρηση των μέτρων θα έχει αρνητικές συνέπειες για τους χρήστες, οι οποίες θα υπερέβαιναν τον θετικό αντίκτυπο των μέτρων.
                  
               6.3.   Συμπέρασμα σχετικά με το συμφέρον της Ένωσης
         
         
                     (160)
                  
                  
                     Με βάση τα προαναφερόμενα, η Επιτροπή κατέληξε στο συμπέρασμα ότι δεν συντρέχουν επιτακτικοί λόγοι που να άπτονται του συμφέροντος της Ένωσης για να μην παραταθούν τα ισχύοντα μέτρα αντιντάμπινγκ σε εισαγωγές από την Κίνα.
                  
               7.   ΜΕΤΡΑ ΑΝΤΙΝΤΑΜΠΙΝΓΚ
         
         
                     (161)
                  
                  
                     Από το παραπάνω σκεπτικό συνάγεται ότι, σύμφωνα με το άρθρο 11 παράγραφος 2 του βασικού κανονισμού, τα μέτρα αντιντάμπινγκ που εφαρμόζονται στις εισαγωγές ορισμένων εξαρτημάτων σωληνώσεων, από σίδηρο ή χάλυβα, καταγωγής Λαϊκής Δημοκρατίας της Κίνας, τα οποία εφαρμόζονται σύμφωνα με τον κανονισμό εκτελεστικό (ΕΕ) 2015/1934, θα πρέπει να διατηρηθούν.
                  
               
                     (162)
                  
                  
                     Όλα τα ενδιαφερόμενα μέρη ενημερώθηκαν για τα ουσιώδη πραγματικά περιστατικά και το σκεπτικό βάσει των οποίων επρόκειτο να υποβληθεί πρόταση διατήρησης των ισχυόντων μέτρων. Τους δόθηκε επίσης προθεσμία να υποβάλουν τις παρατηρήσεις τους μετά την εν λόγω κοινοποίηση. Δεν ελήφθησαν παρατηρήσεις.
                  
               
                     (163)
                  
                  
                     Δυνάμει του άρθρου 109 του κανονισμού (ΕΕ, Ευρατόμ) 2018/1046 του Ευρωπαϊκού Κοινοβουλίου και του Συμβουλίου (77), για τα ποσά που πρέπει να επιστραφούν σύμφωνα με απόφαση του Δικαστηρίου της Ευρωπαϊκής Ένωσης, το επιτόκιο που καταβάλλεται θα πρέπει να είναι εκείνο που εφαρμόζεται από την Ευρωπαϊκή Κεντρική Τράπεζα στις κύριες πράξεις αναχρηματοδότησής της, όπως αυτό δημοσιεύεται στη σειρά C της Επίσημης Εφημερίδας της Ευρωπαϊκής Ένωσης την πρώτη ημερολογιακή ημέρα κάθε μήνα.
                  
               
                     (164)
                  
                  
                     Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής που έχει συσταθεί βάσει του άρθρου 15 παράγραφος 1 του κανονισμού (ΕΕ) 2016/1036,
                  
               ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
         
            Άρθρο 1
            
               1.   Επιβάλλεται οριστικός δασμός αντιντάμπινγκ στις εισαγωγές εξαρτημάτων σωληνώσεων (με εξαίρεση τα χυτά, τους συζευκτήρες και τους συζευκτήρες με κοχλιώσεις), από σίδηρο ή χάλυβα (μη συμπεριλαμβανομένου του ανοξείδωτου χάλυβα), με μέγιστη εξωτερική διάμετρο μη υπερβαίνουσα τα 609,6 mm, από αυτά που χρησιμοποιούνται για συγκόλληση κατ’ άκρον ή για άλλους σκοπούς και υπάγονται επί του παρόντος στους κωδικούς ΣΟ ex 7307 93 11, ex 7307 93 19 και ex 7307 99 80 (κωδικοί TARIC 7307931191, 7307931193, 7307931194, 7307931195, 7307931199, 7307931991, 7307931993, 7307931994, 7307931995, 7307931999, 7307998092, 7307998093, 7307998094, 7307998095 και 7307998098) και είναι καταγωγής Λαϊκής Δημοκρατίας της Κίνας.
            
            
               2.   Ο συντελεστής του οριστικού δασμού αντιντάμπινγκ που εφαρμόζεται επί της καθαρής «ελεύθερης στα σύνορα της Ένωσης» τιμής, πριν από την επιβολή δασμού, για τα προϊόντα που περιγράφονται στην παράγραφο 1 και παράγονται από τις εταιρείες που παρατίθενται κατωτέρω, καθορίζεται ως εξής:
               
                           Χώρα
                        
                        
                           Εταιρεία
                        
                        
                           Δασμολογικός συντελεστής (%)
                        
                        
                           Πρόσθετοι κωδικοί TARIC
                        
                     
                           Κίνα
                        
                        
                           Όλες οι εταιρείες
                        
                        
                           58,6 
                        
                        
                           —
                        
                     
         
         
            Άρθρο 2
            
               1.   Ο οριστικός δασμός αντιντάμπινγκ που επιβάλλεται με το άρθρο 1 στις εισαγωγές καταγωγής Λαϊκής Δημοκρατίας της Κίνας επεκτείνεται στις εισαγωγές των ίδιων εξαρτημάτων (τα οποία σήμερα υπάγονται στους κωδικούς TARIC: 7307931191· 7307931991· 7307998092) που αποστέλλονται από την Ταϊβάν (πρόσθετος κωδικός TARIC A 999), είτε έχουν δηλωθεί ως καταγωγής Ταϊβάν είτε όχι, με εξαίρεση τα εξαρτήματα που παράγονται από τη Chup Hsin Enterprise Co. Ltd, Kaohsiung (Ταϊβάν) (πρόσθετος κωδικός TARIC A 098), τη Rigid Industries Co. Ltd, Kaohsiung (Ταϊβάν) (πρόσθετος κωδικός TARIC A 099) και τη Niang Hong Pipe Fittings Co. Ltd, Kaohsiung (Ταϊβάν) (πρόσθετος κωδικός TARIC A 100).
            
            
               2.   Ο οριστικός δασμός αντιντάμπινγκ που επιβάλλεται με το άρθρο 1 σε εισαγωγές καταγωγής Λαϊκής Δημοκρατίας της Κίνας επεκτείνεται στις εισαγωγές εξαρτημάτων σωληνώσεων (με εξαίρεση τα χυτά, τους συζευκτήρες και τους συζευκτήρες με κοχλιώσεις) από σίδηρο ή χάλυβα (μη περιλαμβανομένου του ανοξείδωτου χάλυβα), με μέγιστη εξωτερική διάμετρο μη υπερβαίνουσα τα 609,6 mm, από αυτά που χρησιμοποιούνται για συγκόλληση κατ’ άκρον ή για άλλους σκοπούς, τα οποία υπάγονται σήμερα στους κωδικούς ΣΟ ex 7307 93 11 (κωδικός TARIC 7307931193), ex 7307 93 19 (κωδικός TARIC 7307931993) και ex 7307 99 80 (κωδικός TARIC 7307998093) και αποστέλλονται από την Ινδονησία, είτε δηλώνονται ως καταγωγής Ινδονησίας είτε όχι.
            
            
               3.   Ο οριστικός δασμός αντιντάμπινγκ που επιβάλλεται με το άρθρο 1 σε εισαγωγές καταγωγής Λαϊκής Δημοκρατίας της Κίνας επεκτείνεται στις εισαγωγές εξαρτημάτων σωληνώσεων (με εξαίρεση τα χυτά, τους συζευκτήρες και τους συζευκτήρες με κοχλιώσεις) από σίδηρο ή χάλυβα (μη περιλαμβανομένου του ανοξείδωτου χάλυβα), με μέγιστη εξωτερική διάμετρο μη υπερβαίνουσα τα 609,6 mm, από αυτά που χρησιμοποιούνται για συγκόλληση κατ’ άκρον ή για άλλους σκοπούς, τα οποία υπάγονται σήμερα στους κωδικούς ΣΟ ex 7307 93 11 (κωδικός TARIC 7307931194), ex 7307 93 19 (κωδικός TARIC 7307931994) και ex 7307 99 80 (κωδικός TARIC 7307998094) και αποστέλλονται από τη Σρι Λάνκα, είτε δηλώνονται ως καταγωγής Σρι Λάνκα είτε όχι.
            
            
               4.   Ο οριστικός δασμός αντιντάμπινγκ που επιβάλλεται με το άρθρο 1 σε εισαγωγές καταγωγής Λαϊκής Δημοκρατίας της Κίνας επεκτείνεται στις εισαγωγές εξαρτημάτων σωληνώσεων (με εξαίρεση τα χυτά, τους συζευκτήρες και τους συζευκτήρες με κοχλιώσεις) από σίδηρο ή χάλυβα (μη περιλαμβανομένου του ανοξείδωτου χάλυβα), με μέγιστη εξωτερική διάμετρο μη υπερβαίνουσα τα 609,6 mm, από αυτά που χρησιμοποιούνται για συγκόλληση κατ’ άκρον ή για άλλους σκοπούς, τα οποία υπάγονται σήμερα στους κωδικούς ΣΟ ex 7307 93 11 (κωδικός TARIC 7307931195), ex 7307 93 19 (κωδικός TARIC 7307931995) και ex 7307 99 80 (κωδικός TARIC 7307998095) και αποστέλλονται από τις Φιλιππίνες, είτε δηλώνονται ως καταγωγής Φιλιππινών είτε όχι.
            
            
               5.   Εκτός αν ορίζεται διαφορετικά, εφαρμόζονται οι διατάξεις που ισχύουν για τους τελωνειακούς δασμούς.
            
         
         
            Άρθρο 3
            Ο παρών κανονισμός αρχίζει να ισχύει την επομένη της δημοσίευσής του στην Επίσημη Εφημερίδα της Ευρωπαϊκής Ένωσης.
         
         
            Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
            Βρυξέλλες, 24 Ιανουαρίου 2022.
            
               
                  Για την Επιτροπή
               
               
                  Η Πρόεδρος
               
               Ursula VON DER LEYEN
            
         
         
            (1)  ΕΕ L 176 της 30.6.2016, σ. 21.
         
            (2)  Κανονισμός (ΕΚ) αριθ. 584/96 του Συμβουλίου, της 11ης Μαρτίου 1996, περί επιβολής οριστικού δασμού αντιντάμπινγκ στις εισαγωγές ορισμένων εξαρτημάτων σωληνώσεων, από σίδηρο ή χάλυβα, καταγωγής Λαϊκής Δημοκρατίας της Κίνας, Κροατίας και Ταϊλάνδης και οριστικής είσπραξης έως του προσωπικού δασμού (ΕΕ L 84 της 3.4.1996, σ. 1).
         
            (3)  Κανονισμός (ΕΚ) αριθ. 964/2003 του Συμβουλίου, της 2ας Ιουνίου 2003, για την επιβολή οριστικών δασμών αντιντάμπινγκ στις εισαγωγές ορισμένων εξαρτημάτων σωληνώσεων, από σίδηρο ή χάλυβα, καταγωγής Λαϊκής Δημοκρατίας της Κίνας και Ταϊλάνδης, και εκείνων που αποστέλλονται από την Ταϊβάν, είτε έχουν δηλωθεί ως καταγωγής Ταϊβάν είτε όχι (ΕΕ L 139 της 6.6.2003, σ. 1).
         
            (4)  Κανονισμός (ΕΚ) αριθ. 2052/2004 του Συμβουλίου, της 22ας Νοεμβρίου 2004, για την επέκταση του οριστικού δασμού αντιντάμπινγκ που επιβλήθηκε με τον κανονισμό (ΕΚ) αριθ. 964/2003 στις εισαγωγές εξαρτημάτων σωληνώσεων, από σίδηρο ή χάλυβα, καταγωγής Λαϊκής Δημοκρατίας της Κίνας, στις εισαγωγές εξαρτημάτων σωληνώσεων, από σίδηρο ή χάλυβα, που αποστέλλονται από την Ινδονησία, είτε έχουν δηλωθεί ως καταγωγής Ινδονησίας είτε όχι (ΕΕ L 355 της 1.12.2004, σ. 4).
         
            (5)  Κανονισμός (ΕΚ) αριθ. 2053/2004 του Συμβουλίου, της 22ας Νοεμβρίου 2004, για την επέκταση του οριστικού δασμού αντιντάμπινγκ που επιβλήθηκε με τον κανονισμό (ΕΚ) αριθ. 964/2003 στις εισαγωγές ορισμένων εξαρτημάτων σωληνώσεων από σίδηρο ή χάλυβα, καταγωγής Λαϊκής Δημοκρατίας της Κίνας, στις εισαγωγές ορισμένων εξαρτημάτων σωληνώσεων, από σίδηρο ή χάλυβα, που αποστέλλονται από τη Σρι Λάνκα, είτε έχουν δηλωθεί ως καταγωγής Σρι Λάνκα είτε όχι (ΕΕ L 355 της 1.12.2004, σ. 9).
         
            (6)  Κανονισμός (ΕΚ) αριθ. 655/2006 του Συμβουλίου, της 27ης Απριλίου 2006, για επέκταση του οριστικού δασμού αντιντάμπινγκ που επιβλήθηκε με τον κανονισμό (ΕΚ) αριθ. 964/2003 στις εισαγωγές εξαρτημάτων σωληνώσεων από σίδηρο ή χάλυβα, καταγωγής Λαϊκής Δημοκρατίας της Κίνας, στις εισαγωγές ορισμένων εξαρτημάτων σωληνώσεων, από σίδηρο ή χάλυβα, που αποστέλλονται από τις Φιλιππίνες, είτε έχουν δηλωθεί ως καταγωγής Φιλιππίνων είτε όχι (ΕΕ L 116 της 29.4.2006, σ. 1).
         
            (7)  Eκτελεστικός κανονισμός (ΕΕ) 2015/1934 της Επιτροπής, της 27ης Οκτωβρίου 2015, για την επιβολή οριστικού δασμού αντιντάμπινγκ στις εισαγωγές ορισμένων εξαρτημάτων σωληνώσεων από σίδηρο ή χάλυβα καταγωγής Λαϊκής Δημοκρατίας της Κίνας κατόπιν επανεξέτασης ενόψει της λήξης ισχύος των μέτρων σύμφωνα με το άρθρο 11 παράγραφος 2 του κανονισμού (ΕΚ) αριθ. 1225/2009 (ΕΕ L 282 της 27.10.2015, σ. 14).
         
            (8)  Εκτελεστικός κανονισμός (ΕΕ) 2019/566 της Επιτροπής, της 9ης Απριλίου 2019, για την επιβολή οριστικού δασμού αντιντάμπινγκ στις εισαγωγές ορισμένων εξαρτημάτων σωληνώσεων καταγωγής Ρωσικής Ομοσπονδίας, Δημοκρατίας της Κορέας και Μαλαισίας μετά από επανεξέταση ενόψει της λήξης ισχύος σύμφωνα με το άρθρο 11 παράγραφος 2 του κανονισμού (ΕΕ) 2016/1036 του Ευρωπαϊκού Κοινοβουλίου και του Συμβουλίου και για την περάτωση της έρευνας όσον αφορά τις εισαγωγές του ίδιου προϊόντος καταγωγής Δημοκρατίας της Τουρκίας (ΕΕ L 99 της 10.4.2019, σ. 9).
         
            (9)  ΕΕ C 38 της 5.2.2020, σ. 2.
         
            (10)  ΕΕ C 361 της 27.10.2020, σ. 6.
         
            (11)  https://trade.ec.europa.eu/tdi/case_details.cfm?id=2490.
         
            (12)  Ανακοίνωση σχετικά με τις επιπτώσεις της επιδημικής έξαρσης της νόσου COVID-19 στις έρευνες αντιντάμπινγκ και κατά των επιδοτήσεων (ΕΕ C 86 της 16.3.2020, σ. 6).
         
            (13)  Βλ. υποσημείωση 7.
         
            (14)  http://comext.eurostat.ec.europa.eu/ANALYTICAL_S10_V17_ECAS/Analytical.html
         
            (15)  Dun & Bradstreet (D&B): https://sso.dnb.com/
         
            (16)  Global Trade Alert - GTA: https://www.globaltradealert.org/data_extraction
         
            (17)  Βάση δεδομένων ΟΟΣΑ: http://qdd.oecd.org/subject.aspx?Subject=ExportRestrictions_IndustrialRawMaterials
         
            (18)  Εκτελεστικός κανονισμός (ΕΕ) 2021/635 της Επιτροπής, της 16ης Απριλίου 2021, για την επιβολή οριστικού δασμού αντιντάμπινγκ στις εισαγωγές ορισμένων συγκολλημένων σωλήνων κάθε είδους από σίδηρο ή μη κραματοποιημένο χάλυβα καταγωγής Λευκορωσίας, Λαϊκής Δημοκρατίας της Κίνας και Ρωσίας κατόπιν επανεξέτασης ενόψει της λήξης ισχύος των μέτρων σύμφωνα με το άρθρο 11 παράγραφος 2 του κανονισμού (ΕΕ) 2016/1036 του Ευρωπαϊκού Κοινοβουλίου και του Συμβουλίου (ΕΕ L 132 της 19.4.2021, σ. 145) και εκτελεστικός κανονισμός (ΕΕ) 2020/508 της Επιτροπής, της 7ης Απριλίου 2020, για την επιβολή προσωρινού δασμού αντιντάμπινγκ στις εισαγωγές ορισμένων φύλλων και ρόλων θερμής έλασης από ανοξείδωτο χάλυβα καταγωγής Ινδονησίας, Λαϊκής Δημοκρατίας της Κίνας και Ταϊβάν (ΕΕ L 110 της 8.4.2020, σ. 3).
         
            (19)  Βλέπε εκτελεστικό κανονισμό (ΕΕ) 2021/635, αιτιολογικές σκέψεις 149-150, και εκτελεστικό κανονισμό (ΕΕ) 2020/508, αιτιολογικές σκέψεις 158-159.
         
            (20)  Βλέπε εκτελεστικό κανονισμό (ΕΕ) 2021/635, αιτιολογικές σκέψεις 115-118, και εκτελεστικό κανονισμό (ΕΕ) 2020/508, αιτιολογικές σκέψεις 122-127.
         
            (21)  Βλέπε εκτελεστικό κανονισμό (ΕΕ) 2021/635, αιτιολογικές σκέψεις 119-122, και εκτελεστικό κανονισμό (ΕΕ) 2020/508 της Επιτροπής, αιτιολογικές σκέψεις 128-132: Ενώ το δικαίωμα των αρμόδιων κρατικών αρχών να διορίζουν και να απομακρύνουν βασικά διευθυντικά στελέχη των κρατικών επιχειρήσεων, το οποίο προβλέπεται από την κινεζική νομοθεσία, μπορεί να θεωρηθεί ότι αντικατοπτρίζει τα αντίστοιχα δικαιώματα ιδιοκτησίας, οι πυρήνες του ΚΚΚ τόσο στις κρατικές όσο και στις ιδιωτικές επιχειρήσεις αποτελούν έναν ακόμη σημαντικό δίαυλο μέσω του οποίου το κράτος μπορεί να παρεμβαίνει στις επιχειρηματικές αποφάσεις. Σύμφωνα με το εταιρικό δίκαιο της ΛΔΚ, σε κάθε εταιρεία θα πρέπει να συστήνεται οργάνωση του ΚΚΚ (με τουλάχιστον τρία μέλη του ΚΚΚ, όπως ορίζεται στο καταστατικό του ΚΚΚ) και η εταιρεία οφείλει να εξασφαλίζει τις αναγκαίες συνθήκες για τις δραστηριότητες της οργάνωσης του κόμματος. Στο παρελθόν, η συγκεκριμένη απαίτηση φαίνεται να μην είχε τηρηθεί ή εφαρμοστεί αυστηρά σε όλες τις περιπτώσεις. Ωστόσο, τουλάχιστον από το 2016, το ΚΚΚ ενίσχυσε την απαίτησή του να ελέγχει τις επιχειρηματικές αποφάσεις στις κρατικές επιχειρήσεις ως πολιτική αρχή. Αναφέρεται επίσης ότι το ΚΚΚ ασκεί πιέσεις στις ιδιωτικές εταιρείες προκειμένου να θέτουν ως προτεραιότητα τον «πατριωτισμό» και να ακολουθούν την κομματική πειθαρχία. Το 2017 αναφέρθηκε ότι στο 70 % των περίπου 1,86 εκατομμυρίων ιδιωτικών εταιρειών υπήρχαν κομματικοί πυρήνες, οι οποίοι ασκούσαν ολοένα και μεγαλύτερη πίεση ώστε οι οργανώσεις του ΚΚΚ να έχουν τον τελικό λόγο όσον αφορά τις επιχειρηματικές αποφάσεις στις αντίστοιχες εταιρείες τους. Οι εν λόγω κανόνες έχουν γενική εφαρμογή σε ολόκληρη την κινεζική οικονομία, σε όλους τους τομείς, συμπεριλαμβανομένων των παραγωγών προϊόντων SSCR και των προμηθευτών των εισροών τους.
         
            (22)  Βλέπε εκτελεστικό κανονισμό (ΕΕ) 2021/635, αιτιολογικές σκέψεις 123-129, και εκτελεστικό κανονισμό (ΕΕ) 2020/508 , αιτιολογικές σκέψεις 133-138.
         
            (23)  Βλέπε εκτελεστικό κανονισμό (ΕΕ) 2021/635, αιτιολογικές σκέψεις 130-133, και εκτελεστικό κανονισμό (ΕΕ) 2020/508, αιτιολογικές σκέψεις 139-142.
         
            (24)  Βλέπε εκτελεστικό κανονισμό (ΕΕ) 2021/635, αιτιολογικές σκέψεις 134-135, και εκτελεστικό κανονισμό (ΕΕ) 2020/508, αιτιολογικές σκέψεις 143-144.
         
            (25)  Βλέπε εκτελεστικό κανονισμό (ΕΕ) 2021/635, αιτιολογικές σκέψεις 136-145, και εκτελεστικό κανονισμό (ΕΕ) 2020/508, αιτιολογικές σκέψεις 145-154.
         
            (26)  Διαθέσιμο στη διεύθυνση https://trade.ec.europa.eu/doclib/docs/2017/december/tradoc_156474.pdf.
         
            (27)  Το πλήρες κείμενο του προγράμματος διατίθεται στον ιστότοπο του υπουργείου Βιομηχανίας και Τεχνολογίας Πληροφορικής της ΛΔΚ:http://www.miit.gov.cn/n1146295/n1652858/n1652930/n3757016/c5353943/content.html (τελευταία προβολή 2 Μαρτίου 2020).
         
            (28)  Πρόγραμμα προσαρμογής και αναβάθμισης της χαλυβουργίας για την περίοδο 2016-2020, σελίδα 24.
         
            (29)  Πρόγραμμα προσαρμογής και αναβάθμισης της χαλυβουργίας για την περίοδο 2016-2020, σελίδα 25.
         
            (30)  TISCO, «Company profile», http://en.tisco.com.cn/CompanyProfile/20151027095855836705.html (τελευταία προβολή στις 2 Μαρτίου 2020).
         
            (31)  Baowu, «Company profile», http://www.baowugroup.com/en/contents/5273/102759.html (τελευταία προβολή στις 6 Μαΐου 2021).
         
            (32)  Έκθεση — κεφάλαιο 14, σ. 358: 51 % ιδιωτικές και 49 % κρατικές επιχειρήσεις όσον αφορά την παραγωγή και 44 % κρατικές επιχειρήσεις και 56 % ιδιωτικές επιχειρήσεις όσον αφορά την παραγωγική ικανότητα.
         
            (33)  Στοιχεία διαθέσιμα στις διευθύνσεις:
         www.gov.cn/zhengce/content/2016-02/04/content_5039353.htm (τελευταία προβολή στις 6 Μαΐου 2021)· https://policycn.com/policy_ticker/higher-expectations-for-large-scale-steel-enterprise/?iframe=1&secret=c8uthafuthefra4e (τελευταία προβολή στις 6 Μαΐου 2021), καιwww.xinhuanet.com/english/2019-04/23/c_138001574.htm (τελευταία προβολή στις 6 Μαΐου 2021).
         
            (34)  Στοιχεία διαθέσιμα στις διευθύνσεις http://www.xinhuanet.com/english/2019-04/23/c_138001574.htm (τελευταία προβολή στις 6 Μαΐου 2021) και http://www.jjckb.cn/2019-04/23/c_137999653.htm (τελευταία προβολή στις 6 Μαΐου 2021).
         
            (35)  Όπως συνέβη με τη συγχώνευση της ιδιωτικής εταιρείας Rizhao με την κρατική επιχείρηση Shandong Iron and Steel το 2009. Βλέπε Beijing steel report, σ. 58, και την απόκτηση ποσοστού πλειοψηφίας του ομίλου China Baowu Steel στην εταιρεία Magang Steel τον Ιούνιο του 2019, βλέπε https://www.ft.com/content/a7c93fae-85bc-11e9-a028-86cea8523dc2 (τελευταία προβολή στις 6 Μαΐου 2021).
         
            (36)  Έκθεση, Μέρος I, κεφάλαιο 5, σ. 100-1.
         
            (37)  Έκθεση, Μέρος I, κεφάλαιο 2, σ. 26.
         
            (38)  Έκθεση, Μέρος I, κεφάλαιο 2, σ. 31-2.
         
            (39)  Διαθέσιμα στοιχεία στη διεύθυνση https://www.reuters.com/article/us-china-congress-companies-idUSKCN1B40JU (τελευταία προβολή στις 22 Οκτωβρίου 2021).
         
            (40)  Έκθεση, Μέρος III, κεφάλαιο 14, σ. 346 επ.
         
            (41)  Introduction to the Plan for Adjusting and Upgrading the Steel Industry (Εισαγωγή στο πρόγραμμα προσαρμογής και αναβάθμισης της χαλυβουργίας).
         
            (42)  Έκθεση, κεφάλαιο 14, σ. 347.
         
            (43)  Το 13ο πενταετές πρόγραμμα για την οικονομική και κοινωνική ανάπτυξη της Λαϊκής Δημοκρατίας της Κίνας (2016-2020), διαθέσιμο στη διεύθυνση
         https://en.ndrc.gov.cn/newsrelease_8232/201612/P020191101481868235378.pdf (τελευταία προβολή 6 Μαΐου 2021).
         
            (44)  Έκθεση — κεφάλαιο 14, σ. 349.
         
            (45)  Έκθεση — κεφάλαιο 14, σ. 352.
         
            (46)  Κατάλογος κατευθυντήριων γραμμών για τη βιομηχανική αναδιάρθρωση (έκδοση του 2011, τροποποίηση του 2013), που εκδόθηκε με την απόφαση αριθ. 9 της Εθνικής Επιτροπής Ανάπτυξης και Μεταρρυθμίσεων στις 27 Μαρτίου 2011 και τροποποιήθηκε σύμφωνα με την απόφαση της Εθνικής Επιτροπής Ανάπτυξης και Μεταρρυθμίσεων για την τροποποίηση των σχετικών ρητρών του καταλόγου κατευθυντήριων γραμμών για τη βιομηχανική αναδιάρθρωση (έκδοση του 2011), που εκδόθηκε με την απόφαση αριθ. 21 της Εθνικής Επιτροπής Ανάπτυξης και Μεταρρυθμίσεων στις 16 Φεβρουαρίου 2013.
         
            (47)  Βλέπε εκτελεστικό κανονισμό (ΕΕ) 2021/635, αιτιολογικές σκέψεις 134-135, και εκτελεστικό κανονισμό (ΕΕ) 2020/508, αιτιολογικές σκέψεις 143-144.
         
            (48)  World Bank Open Data – Upper Middle Income [Ανοιχτά δεδομένα της Παγκόσμιας Τράπεζας – Ανώτερο μεσαίο εισόδημα], https://data.worldbank.org/income-level/upper-middle-income.
         
            (49)  Εάν δεν υπάρχει παραγωγή του υπό επανεξέταση προϊόντος σε οποιαδήποτε χώρα με παρόμοιο επίπεδο ανάπτυξης, μπορεί να ληφθεί υπόψη η παραγωγή προϊόντος της ίδιας γενικής κατηγορίας και/ή τομέα με το υπό επανεξέταση προϊόν.
         
            (50)  Ηλεκτρική ενέργεια (http://www.mea.or.th/en/profile/109/114), φυσικό αέριο (http://www.eppo.go.th/index.php/en/en-energystatistics/energy-economy-static), μαζούτ (http://www.eppo.go.th/index.php/en/en-energystatistics/petroleumprice-statistic) και νερό (https://en.pwa.co.th/contents/service/table-price).
         
            (51)  http://www.nso.go.th/sites/2014en/Pages/Statistical%20Themes/Population-Society/Labour/Labour-Force.aspx
         
            (52)  https://home.kpmg/xx/en/home/insights/2011/12/thailand-other-taxes-levies.html
         
            (53)  Βλέπε: http://www.eppo.go.th/index.php/en/en-energystatistics/energy-economy-static, ειδικότερα πίνακας 7.2.4 – Τελική κατανάλωση ενέργειας κατά κεφαλήν.
         
            (54)  http://www.eppo.go.th/index.php/en/en-energystatistics/energy-economy-static
         
            (55)  http://www.eppo.go.th/index.php/en/en-energystatistics/petroleumprice-statistic
         
            (56)  https://en.pwa.co.th/contents/service/table-price
         
            (57)  Οι «εισφορές κοινωνικής ασφάλισης που καταβάλλονται από τον εργοδότη» στην Ταϊλάνδη αντλήθηκαν από τα στατιστικά στοιχεία της KPMG για την Ταϊλάνδη: https://home.kpmg/xx/en/home/insights/2011/12/thailand-other-taxes-levies.html.
         
            (58)  Οι δείκτες αναφοράς για το κόστος εργασίας κατά τη συγκεκριμένη περίοδο της ΠΕ και οι αντίστοιχες συναλλαγματικές ισοτιμίες αντλήθηκαν από την Εθνική Στατιστική Υπηρεσία της Ταϊλάνδης http://www.nso.go.th/sites/2014en/Pages/Statistical%20Themes/Population-Society/Labour/Labour-Force.aspx
         
            (59)  Κανονισμός (ΕΕ) 2015/755 του Ευρωπαϊκού Κοινοβουλίου και του Συμβουλίου, της 29ης Απριλίου 2015, περί κοινού καθεστώτος εισαγωγών από ορισμένες τρίτες χώρες (ΕΕ L 123 της 19.5.2015, σ. 33). Σύμφωνα με το άρθρο 2 παράγραφος 7 του βασικού κανονισμού, οι εγχώριες τιμές στις εν λόγω χώρες δεν μπορούν να χρησιμοποιηθούν για τον σκοπό του προσδιορισμού της κανονικής αξίας.
         
            (60)  Οι δείκτες αναφοράς για την εργασία για τη συγκεκριμένη περίοδο της ΠΕ και οι αντίστοιχες συναλλαγματικές ισοτιμίες αντλήθηκαν από την Εθνική Στατιστική Υπηρεσία της Ταϊλάνδης http://www.nso.go.th/sites/2014en/Pages/Statistical%20Themes/Population-Society/Labour/Labour-Force.aspx
         
            (61)  Οι «εισφορές κοινωνικής ασφάλισης που καταβάλλονται από τον εργοδότη» στην Ταϊλάνδη αντλήθηκαν από τα στατιστικά στοιχεία της KPMG για την Ταϊλάνδη: https://home.kpmg/xx/en/home/insights/2011/12/thailand-other-taxes-levies.html.
         
            (62)  http://www.mea.or.th/en/profile/109/114 με τον ακόλουθο μέσο όρο υπολογισμένο με βάση τα ευρωπαϊκά πρότυπα, δεδομένου ότι δεν υπήρξε συνεργασία: 3,85 Baht/KWH, 0,10 EUR/KWH 0,77 CNY/KWH.
         
            (63)  Βλέπε: http://www.eppo.go.th/index.php/en/en-energystatistics/energy-economy-static, ειδικότερα πίνακας 7.2.4 – Τελική κατανάλωση ενέργειας κατά κεφαλήν.
         
            (64)  Υπουργείο Ενέργειας της Ταϊλάνδης, Γραφείο Ενεργειακής Πολιτικής και Σχεδιασμού, Στατιστικές ενέργειας, 8.1. Στατιστικές τιμών πετρελαίου, Πίνακας 8, Λιανική Τιμή Πετρελαιοειδών, διατίθεται στη διεύθυνση: http://www.eppo.go.th/index.php/en/en-energystatistics/petroleumprice-statistic.
         
            (65)  Επαρχιακή Αρχή Εγκαταστάσεων Ύδρευσης της Ταϊλάνδης: https://en.pwa.co.th/contents/service/table-price
         
            (66)  https://globalfinancials.com/index-admin.html
         
            (67)  Πηγή: ΟΟΣΑ: https://stats.oecd.org/Index.aspx?DataSetCode=CIF_FOB_ITIC
         
            (68)  Έκθεση της Παγκόσμιας Τράπεζας του 2020 με τίτλο «Doing Business»: https://www.doingbusiness.org/en/reports/global-reports/doing-business-2020 και https://www.doingbusiness.org/en/methodology/trading-across-borders
         
            (69)  Παγκόσμιος Οργανισμός Εμπορίου, εξαμηνιαία έκθεση βάσει του άρθρου 16.4 της συμφωνίας: Αργεντινή, G/AD P/N/195/ARG, 22 Φεβρουαρίου 2010.
         
            (70)  https://www.globaltradealert.org/intervention/56880/anti-dumping/japan-definitive-antidumping-duty-on-imports-of-carbon-steel-butt-welding-fittings-from-china-and-the-republic-of-korea3.
         
            (71)  https://books.google.pt/books?id=7rKr0uKDNMMC&pg=SL9-PA26&lpg=SL9-PA26&dq=Mexico+China+dumping+fittings&source=bl&ots=kp3iTJjBlU&sig=ACfU3U1RlWaGPCCQZZ#v=onepage&q=Mexico%20China%20dumping%20fittings&f=false
         
            (72)  https://www.globaltradealert.org/intervention/16725/anti-dumping/turkey-extension-of-antidumping-duties-on-imports-of-tube-or-pipe-fittings-from-brazil-bulgaria-china-india-indonesia-and-thailand-as-well-as-on-imports-from-chinese-taipei-following-an-anti-circumvention-investigation5
         
            (73)  https://www.usitc.gov/publications/701_731/pub4628.pdf
         
            (74)  Βλέπε https://www.statista.com/statistics/262858/change-in-opec-crude-oil-prices-since-1960/ και https://www.statista.com/statistics/252791/natural-gas-prices/ για την εξέλιξη των τιμών του πετρελαίου και του φυσικού αερίου κατά την εξεταζόμενη περίοδο.
         
            (75)  Εκτελεστικός κανονισμός (ΕΕ) 2015/1934, αιτιολογικές σκέψεις 81 και 82.
         
            (76)  1 Ιουλίου 2013 – 30 Ιουνίου 2014 (ΕΣ Κίνας).
         
            (77)  Κανονισμός (ΕΕ, Ευρατόμ) 2018/1046 του Ευρωπαϊκού Κοινοβουλίου και του Συμβουλίου, της 18ης Ιουλίου 2018, σχετικά με τους δημοσιονομικούς κανόνες που εφαρμόζονται στον γενικό προϋπολογισμό της Ένωσης, την τροποποίηση των κανονισμών (ΕΕ) αριθ. 1296/2013, (ΕΕ) αριθ. 1301/2013, (ΕΕ) αριθ. 1303/2013, (ΕΕ) αριθ. 1304/2013, (ΕΕ) αριθ. 1309/2013, (ΕΕ) αριθ. 1316/2013, (ΕΕ) αριθ. 223/2014, (ΕΕ) αριθ. 283/2014 και της απόφασης αριθ. 541/2014/ΕΕ και για την κατάργηση του κανονισμού (ΕΕ, Ευρατόμ) αριθ. 966/2012 (ΕΕ L 193 της 30.7.2018, σ. 1).